
Laborious Manik S. Syiem 
Syient of Mylliem 


”NA KUT SHADEM” 

Kum u Syiem u Kmie, nga dap da ka jingsarong, ba dang don pleng 
ha kum kane ka jujc kaba mynta, u Khraw-mynsiem napdeng ki Rangkynsai 
ki Rangdajied • u Bah Donbok T. Laioo uba la kloi ban buh teng ¥a la ki 
kam ba kyrkieh la jong bad ban kynrup shuwa bad aiti la la ka jong ka 
deiti kaba u Syiem u Kmie bad Ka Dorbar U Syiem Ka Hiina Mylliem ki 
la pynkhamti bad pynkit ha u ba un pynlum, pynlang, pynthoh bad pynbuh 
ryntih lem ha ka dur jong kane ka kot - *’KA NGUH 'LEI SHYLLONG 
BAD LEH NIAM lEWDUH". 

Kajingwad shitom Jong u Bah Donbok T. Laioo ban lum ban lang 
bad buh noh ha ka jingthoh shaphang ki Mawbynna, U Shulong bad Ka 
fewduh ka long ka jingai-ei kaba khraw, ym tang la ka Dorbar U Syiem 
Ka Hima Mylliem hynrei ruh Ya ki Khun ki Hajar pateng la pateng ba kin 
kham tip bha Ya ka said pyrkhat u Mynnor. 

Nga kyntu ruh Ya kiwei de ki Khraw-pyrkhat ki Khraw-Jabieng: 
khie Joit ! Yeng rangbah, Ya thoud Yatih bad Ya-buh noh ha ka Jingthoh 
bashai kdar Ya ka said pyrkhat ba Jylliew Jong u Longshuwa, kaba long 
tang ma ka u thied u tyisrai katkum ka Hok ka Riti, ka Riti ka Dustur Jong 
u Ilyndiewtrep u Hyndiew-pangsngait, khnang ban nym iehnoh shadien 
Ya kane ka spah-bah bad ban dang leit lyngkhuit sha kawei pat ka pateng, 
hynrei ban rah bad ban sam pat sha ki khun ki pyrsa Jong phi pateng la 
pateng. Kane ka dei ka Deiti ka jong nga bad ka jong phi. 

To, Bah Donbok T. Laioo nang Yai kiew artet ha ka nam ka burom, 
nang khiah-kiat khiah-stang, nangbit nangbiang, nangphuh nang-phieng 
ha ryngkat ka synran ka synrop, ka da ka ker bad ka kyrkhu ka kyrdoh U 
Trai Nongthaw Nongbuh najrong ha tbian. 



L.S. Syiem 


Dated Mawkhar, Shillong Syiem of Mylliem 

the 1 7th September, *93 Mylliem Syiemship 




NGA SNGEW NGUH 


Nyngkong nyngshap, nga pynpaw i'a ka jingsngew nguh 
i'a u Syiem ka Hima Mylliem bad lut Dorbar ba ki la shon t'a 
kane ka kot na ka bynta ka jingbha jong ka jaitbynriew u 
Hynftiewtrep, Hynftiewskum, u Hynftiew pansngiat H)mfllew 
Hima. Bad khnang ban da shai, nga kwah ban da jer ‘ia ka 
kyrteng bad ka kur jong ki. 


1 . Paiem Laborious Manik SSyiem, Syiem ka Hima Myllion. 

2. Charles Marbaniang, Lyngdoh Raid Mylliem. 

3. Charle Stone Sohtun, Lyngskor Sohtun. 

4. Adningwell. M)mtri Nongkhlaw. 

5. Hobing Jun^ Myntri Kharkongngor. 

6. Heros, Myntri Synteng Nongdhar. 

7. Broison, Myntri Synteng Umwi. 

8. Druilington, M}mtri Wartynghah. 

9. Kedres, Myntri Kharrubon. 

10. Hied, Myntri War Nongjri. 

11. Dastarly, Myntri Kharmawphlang. 

12. Ngei, Myntri Kharmon. 

13. Sanial Roy, Myntri Mylliem Umlong. 

14. Jarmanik, Myntri Lyngdoh Nongbet. 

15. Harrington, Myntri lawiang. 

16. Henik, Myntri Khyriem. 

17. R. Endringson, Myntri Khar-ir. 

18. Ispin, M)mtri Pyrtuh Nongbsap. 

19. Kwet, Myntri Shanpru. 

20. Piekshon, Myntri Pathaw Lariew. 

21. Dorbar, Myntri Syndor. 

22. Dwiakshon Myntri Kharsati. 

23. Robert Feller, Myntri Kharbuki. 

24. Mohendro, Myntri Rapsang. 



25. Eininglon, Myntri Labnang. 

26. ^ong, Myntri Kur War Sadew. 

27. Kennedy Stodar L 3 mgstieh. 

Para kur para kha, ki lok ki jor bad kiba ieit ba thoiA, 
lehse phi kwah hi ban tip kumno nga poi k)^ninaw ban thoh 
i'a kane ka 'Leh Niam Jong Ka Raid, Mylliem.' Sngap ngan i'athuh. 
Dei u Paiem Laborious Manik S. Syiem uba iai ong i'a nga ba 
nga dei ban thoh 'I'a ka 'Leh Niam Jewduh.' U da pynpaw ba 
u thrang eh hir hir ba kane ka kot ka dei ban paw pyrthei 
mjiita hi u snem, la kumno kumno ha ka sngi Leh Niam 
‘iewduh khnang ba ki khun ki hajar bad ki khun samla ka Ri 
kin tip. 

Nga sngew 'la hap jingmut bad ka jingangnud ba sngur 
mynsiem jong u Syiem, namar bun na ngi ngim pat da sngew 
thuh shai shaphang ka Leh niam lewduh, hynrei nga jngan hi 
tiaw ban kular ba lyngkot eh ka por. Khatduh, nga leit sha u 
Syiem bad ha khmat ka Dorbar nga ong. 

"Paiem, ngan hap ban sangeh noh shwa 'la ki jingthoh ba 
nga la sdang shaphang ka Raid Nongtluii, Raid Nongkharai 
bad kiwei. leh ngan thoh shwa noh 'ia ka Leh niam lewduh 
kumba phi la angnud eh. Ngan ym shim bainong na ka bynta 
kane, hynrei ka Hima ka dei ban p)mmih Ifa ka. Lada don 
jing'ioh nong eiei na ka kot, ai kan mat 'ioh ka Hima." 

U Syiepi bad ka Dorbar ki kubur da ka jingkmen bad 
khnang ban 'iaid kloi ka kam, la ia buh sngi bw 'ia sdang noh 
naduh ka 8 tarik u Jylliew 1993. Kumta ha ka sngi 8 tarik bad 
10 tarik u Jylliew ngi la 'ia shong dorbar ha diaruid khlieh 
lewduh ban ia pur i^ lir 'ia ka kam. Ki Myntri ba la ia don 
lang ha kitei ki ar sngi ki long, u Bah Piekshon Pathaw Lariew, 
u Bah Robert Feller Kharbuki, u Bah Heros Syntehg Nongdhar, 
u Bah Shrong Kur War Sadew, u Bah Hobing Jun Kharkongngor, 
u Bah Dastarly Kharmawphlang, u Bah Ngei Kharmon, u Bah 
Broison Synteng Umwi, u Bah Kedres Kharrubon, u Bah Denik 
Khyr'iem, u Lyngskor Charle Stone Sohtun bad u Bah Charles 

Marbaniang, uba long u Lyngdoh Raid Mylliem. 

Ka kam ka sdang tyllun stet bad nga la ioh ki jingbatai 
kiba bniah, kiba shai bad kiba sngew tynnad na kitei ki 
Bakhraw ka Hima. U Myntri Ngei Kharmon u la ai ha nga ia 
ki kyntien duwai phi rat kiba u NongkAia u kynih u phawar 
ha ki por leh niam. U Myntri Ngei u long uwei na ki nongkAia 
kiba stad katta katta. U la pynkoit bun spah ngut ki nongpang. 
U long nongkAia la palat laiphew san snem bad ha ka leh niam 
lewduh u la iarap kumba hynAiew snem lynter. U dei u khun 
jong u Shiran Lyngdoh. Mynta u Myntri Ngei u la don kumba 
hynriew phew lai snem ka rta. U long u Myntri uba shlur bad 
uba ieit hok ia la ka niam ka rukom. La don ka sien ba ki bor 
khyllah ki khang ban leh niam lewduh, u Myntri Ngei um 
patiaw, u ai mynsiem bad pynshlur ia ki San kur Khatwei kur 
da kaba ong kumne:- 

Ban ia kaba duh ka niam u San kur Khatwei kur, lah 
kaba shong phatok. leng San kur Khatwei kur ioh duh ka 
niam.."'Bad ki pynlong ia ka leh niam lewduh khlem pynbna 
paidbah. Ki bor khyllah kim bna eiei ia ka buit ki San kur 
Khatwei kur tad haduh ba sawa kynsan ka bom ka ksing 
mastieh niam bad kita ki bor khyllah kim shym nud ban 
pynsangeh ha shiteng ka jingleh niam. Kumta naduh kata ka 
por, ym shym don shuh ki ban nud mushlia ia ka leh niam 
lewduh ha lewduh Shillong. 

U Bah Charles Marbaniang pat, u la iarap ban pytiioh ar 
sia ka jingthoh na u Bah. D. Nongkhlaw. Ka jingthoh kaba ia 
dei bad ka leh niam Mawnarian bad Lum Shyllong ia kaba la 
lum bad thoh da u Kessv/ell Lyngdoh (Bam kwai ha dwar u 
Blei). Nalor kata, u la trei shitom khui ban lum ia ki dur ba 
ia dei bad ka Leh niam Raid Mylliem kiba ngi la shon ha kane 
ka kot. la u Bah Charles Marbaniang, la jied Lyngdoh Raid ha 
ka 6 tarik u Kyllalyngkot 1990 bad la ai sanad ha ka 21 tarik 
u Lber 1990. U del u para trai jong u Kesswell Lyngdoh. La 
u Bah Charles u long Lyngdoh dang khyndiat snem, pynban 
u la tip bha ia ka niam ka rukom, namar u la Ju synran bad 

i'a syllok bha bad u Kesswell Lyngdoh uba bat i'a ka kam 
Lyngdcdi Raid haduh kumba 7 snem eiei. 

Ynda la biang ka lum jingtip, nga la sdang ban thoh. la 
ka leh niam ha lewduh, nga la i'ohi da la ki jong ki khmat ar 
sien. Shisien ha ka 15 tarik u Nohprah 1991 bad shisicn pat 
ha ka 9 tarik u Nohprah 1992.Kumta kum ban shu ong noh,la 
kham suk ban thoh. Hynrei la ka leh niam Mawnarian bad Lum 
Shyllong ngam pat ju lohi. Kumno re kumno, nga poi lapur 
khana ha u Bah B. Nishan Wahlang ba nga sngew shitom 
jingmut ban thoh la kaba ngam shym lohi da la ki jong ki 
khmat,khamtam kat la ka niam. Hangta u Bah. B. Nishan 
Wahlang u wiat muift bad u lathuh ba u don ka phlim Video 
ba ki la ring ha ka por ba leh niam ha Mawiuirian bad Lum 
Shyllong. 

Thik kumba phah da u Blei, nga pyrkhat ha la mynsiem. 
Kumta ha ka step 28 tarik u Jylliew '93,.nga leit sha ling jong 
u Bah B. Nishan Wahlang ban peit la ka phlim. U Bah Raphael 
Warjri u larap lang ban pynlaid belt la ka phlim.Hangta kumba 
weng lut phoih la u lyoh ba kah dum bad nga la loh lad ban 
thoh kham bha khlem don shuh ka artatien. U Bah B.Nishan 
Wahlang u la long u secretary jong u Syiem ka Hima Mylliem 
bad ka Dorbar hynriew bnai ha u snem 1986.Nangta u la shimti 
biang la ka kam Secretary ha u snem 1988 bad neh haduh 
mynta. 

Da ka jinglatrei lang, nga la lah ban pyndep la ka jingthoh 
ha ka 12 tarik u Naitung '93 bad khnang ban la hun lang, ha 
ka 16/7/93 bad 21/7/93 nga la pule la ka manuscript ha khmat 
u Syiem bad ka Dorbar u Syiem ka Hima Mylliem ha kaba 
u Bah B. Nishan Wahlang u la la don ryngkat. Ka Dorbar ka 
la pdiang la ka jingthoh kumba ka long bad ka ai jingmut ruh 
ban pynbeit hangne hangtai.Kumta nga la ai la ki manuscript 
ha u Charles Lyngdoh, ha u Lyngskor Charle Stone Sohtun bad 
ha u Bah B. Nishan Wahlang ba kin nang la peit bniah shuh 
shuh ha shwa ba ngan phah shon la ka. 

Lada nga la lah ban pyndep dioh iCa kane ka kot tang 
hapoh sawphew sngi, ka buront bad jingsngew nguh ka long 
'I'a kite! ki rangbah ba nga la jer kyrteng. Kumjuh nga ai ka 
khublei sngew nguh la u Paiem Laborious Manik S.Syiem, 
Syiem ka Hinna Mylliem, ba u la ai bad shah ia nga ban shon 
ia kane ka nuip kaba phi shem ha kane ka kot Nga ai khublei 
ruh i'a i Kong Rita Ros Marbaniang iba long ka Lyngdoh-sad 
bad ia i kong Jopmon Nongkhlaw, i kmie ki khun jong u 
Kesswell Lyngdoh na ka bynta ki dur bad ka mynsiem ba sbun 
jong ki. Shwa ban pynkut, nga kit bok kit rwiang i'a phi kiba 
pule 'ia kane ka kot bad nga kyrpad ba phin sngewbha ban 
ia ai jingmut lem kunmo ban nang pynbha shuh shuh ia ka. 

Khublei shibun 


Lununawbah, 

Upper Shillong 
5 tarik, Nailar 1993. 


Donbok T. Laloo 





Paiem Laborious Manik S. Syiem, 
Syiem ka Hima Mylliem 






Mohendro Rapsang 


Druilington Wartynghah 



Ispin Pyrtuh Nongbsap 







Piekshon Pathaw Lariew 






SHI KYNTIEN KWAI 


Ha ka sngi Umni, 16 tarik 
u 'nai Tung, 1993 kumba la 
lakut klinang la wan poi u 
Rangbah Donbok 7. Laloo ha 
ling Dorbar U Syiem ka Hima 
Mylliem, ha Mawkhar, Shillong, 
ha kaba U Syiem Hima, u 
Lyngdoh Raid Mylliem, ki 
Myntri bad manga ruh ngi 
iadon ryngkal lang. U Rangbah 
Donbok T. Laloo ula wan 
khnang ban pule ia ka jingthoh 
jong u ia kane ka kol naduh 
basdang haduh ba kut, bad ban ia phylliew jingmut halor ki 
jingthoh jong u ba ioh dang don shuh kaba dei ban pyndap 
lane ioh don kaba dei ruh ban dkhat noh, lait noh katto katne 
ki bynta kiba dang dei shuh ban bsut ia kiba ki Myntri ki la 
ia pynkynmaw lem bad ba u Bah Donbok ruh ula pyndap 
pynbiang, bad wan pule biang ha ka sngi Rynghep, 21 tarik 
u Naitung, 1993, U Syiem Hima, u Lyngdoh Raid Mylliem bad 
ki Myntri ki la pdiang hun ia ka jingthoh jong u Bah Donbok 
la kane ka kot ka long kaba shisha katkum ba ki ju leh niam 
ha Mawnariam, ha Loum Shyllong bad ha lewduh. 

Haba nga la pule bniah bin pa bin, nga ruh kum uwei 
na kiba la ia bud dien lem shaphang ka leh niam jong ka Raid 
Mylliem, nga shem ba kane ka kot ka don la ka jong ka bynta 
ka ba kyntang ha kaba ki pateng ban wan kim dei shuh ban 
rieh tngen ha ka tharai ba kim tip shuh ia la ka jong ka tynrai 
namar ba ki la iasah khynnah khyllung. Kane ka kot ka long 
ruh kum ka jingkieng kaba pyniasnoh biang ia ka jingiakynduh 
jong ka Mynnor, ka Mynta bad ka Lawei, ka ban nym pynsah 



B. Nishan Wahlang 

khynnah shuh ban shu la kynnoh ba ki longshwa ki manshuwa 
kim shym la buh jingthoh i‘a la ka jong ka tynrai. 

U Rangbah Donbok T. Laloo da kaba thoh la kane ka kot 
na ka bynta ba ban latip lem ka pateng ban wan, ula leh la 
ka jong ka deiti, ym tang ban pynsah nam la ka kyrteng jong 
u Pa'yiem Laborious Manik S. Syiem, u Syiem-long-Syiem ka 
Hima Mylliem uba la dukhai naduh ba sdang haduh ban da 
mih pyrthei kane ka kot kumba ka long mynta, pynban u 
Rangbah Donbok T. Laloo ula pynnoh ruh ia u synniang na 
ka bynta ka Dorbar Raid Mylliem kaba la ju angnud la kham 
slem ban shu pynmih noh da kum kane ka kot ka ban pynbatai 
shai ia ki longdien ba kin iatip lem shaphang ka jingmut jong 
ka "Leh Niam ha Mawnarian, ha Loum Shyllong bad ha 
lewduh." 

Kum u briew uba ithuh bha ia u Rangbah Donbok T. LalcK) 
bad uba sngew tynnat ban pule ia ki kot-pule ba la thoh da 
u, ngam lah khlem da iaroh ia u bad pynsyriem ia ka jinglong 
jong u, kum kato ka Umpohliew kaba mih na la ka thymmei 
kaba wat la ka buit briew ka pyrshang ban set katno-katno ruh, 
ka tip hi la ka jong ka lynti nangno ban ksam haduh ban mih 
blait shabar ba u khun bynriew un ioh ban mad ia ka 
jingshngiam jong ka. Kumjuh ruh une u Rangbah uba la tur 
ia ki rai-eh-rai-dam jong ki-khlaw ki btap bad shah ia ka Iyer 
u slap kiba long kum ki dieng pyngkiang ia ka lynti iaid jong 
u, khlem riej da ka mynsiem shynrang ula leh bad iai leh ban 
pyndep la ka jong ka deiti kaba U Trai Nonglhaw Nongbuh 
Ula bsut ia ka sap kyrpang ha u. Ki kam radbah kiba u Rangbah 
Donbok T. Laloo ula pynlum pynlang bad buh la kita da ki 
jingthoh ha ki kot-pule khnang ba ki longdien mandien kin la 
tip lem ia la ka jong ka tynrai, ka long ka jingprat lynti la ki 
longdien man-dien ba kin nang iawad ia thoud lem sa maki 
de, na kawei ka juk sha kiwei pat, bad ba kin lait na ka jingshah 
pynkoh ha kiwei pat ki jaitbynriew, kiba ha ka jaka ban shah 
batai ki pynbatai pynban. Kumban shu ai nuksa, "u bym dei 
u Khasi te u dei u Dkhar," hynrei haba u pynbatai u pynkoh 
pynban "U Kharlieh" lane "V Khariong," te haba la shoh la 

ka tyndep, lano yn kynjioh shuh, dei satang ban la kyndit bad 
ia khie noh kein haba dang don ei kiba la pynkyrsiew lem, 
namar ba wat ka jingpynkyrsiew ruh ka don la ki jong ki akor, 
kaba pynkyndit tip-briew ruh ka don bad kaba pynkieh-ruma 
ruh ka don. 

Kumban shu pynkynmaw, U Myllung Soso Tham ha Ki 
symboh ksiar jong ki sngi barim U Hynniewtrep, ula ong:- 

Jingshai ngi wad sawdong pyrthei; 
jingshai ka Ri ngim tip eiei,- 
Kumno hyndai ki Knii ki Kpa 
Ki sain pyrthei, ki seng hima 


Shaphang U Blei, ka Pap, ka Hok, 
Kumne ki kren pharshi syllok 


Ha kper ki Khlur kiwei ki sah, 
Kiwei ki ngam shapoh Lawbah. 
"Ban kit ka Pap ban bah ryndang, 
Hyndai na Krem Lamet Latang, 

U ieng rangbah u Syiar/' ki ong, 
"Ban ap jutang U Blei na jrong:" 
Ki seng ka Niam ba bat rukom 


Jingshai ba rieh-ba ngin dang lum, 
Ka don kylleng ki Trep ki Skum: 
Nangta ngin ioh jingtip ban shai, 
Shaphang ki Sngi ba Rim Hyndai. 
jingshai ngi wad sawdong pyrthei; 
jingshai ka Ri ngim khein eiei: 
Kum kiwei pat ki sngi kin mih, 
jingshai barim baroh ngin tih: 

U Thied u Phniang jingshai ba im, 
U suh shapoh ki Sngi ba Rim. 


To suit ki rong, Ko Khulom Ksiar, 
Pu briew ba dum ban pynshai kdar. 

Te kumta ruh shaphang u Rangbah Donbok T. Laloo, nga 
kum kynmaw ia ki jingpyrsad mynsiem jong u Rangbah S. 
Jenkin Duncan: "Ka Mynsiem ba Shyrang" ha ka "Duitara 
Ksiar" kaba u ong:- 

"Wei la kut ka jingmut, kam neh ban shong khop; 

Ba jinghun ka mynsiem, ka long ka jingjop." 


B. Nishan Wahlang, 

Secretary, 

Ka Dorbar U Syiem Ka Hima 
Mylliem. 


Dated: Shillong, 

Sngi Mawlong, 

21 tarik Nailar, 1993. 

SUMAR LA KI JONG 


Balei ka jaitbynriew u Hynftiewtrep Hynfiiewskum ka jem 
rngiew, ka sah bieij sah kop, ka duk ka kyrduh, ka dap ram 
dap shah, ka jot ka pra, kam roi kam par bad ka kyila long 
mraw ha ki khwan mynloi, ki mynder shisngi bad ki nongwei 
sepsngi. Kawei na ki daw bah daw san ka long ba ngim treh 
shuh ban fiiew kor niew burom, ban kheih kor kheifi kyntang 
la ki Mawniam Mawbynna, ki 'Law niam Law kyntang, ki 
Ryngkew ki Basa, ka riti ka dustur bad ka niam ka rukom la 
jong. Lada ka jaitbynriew jong ngi ka sngew hieng khmut ia 
ka jong ki mynder shisngi, ne la ka jong ki nongwei sepsngi, 
khlem pep kan kylla long ka mraw jong ki. 

Ka long kaba sngewmong palat ban iohi ba la pom pynjot 
pathar ia ki 'law niam' law kyntang khlem kheih ne sngewsang 
shuh. Ka long ruh kaba sngewsih bad sngew lehraiA hi suift 
ban lohi ba la pynlong jaka theh fiiut ia ki jaka ba don ki 
mawniam mawbynna. Pynban la ngi sngewmong ne sngewsih, 
yn leh kumno? Kine ki la jia, map Blei, ai kin ym jia shuh. 

Lada kum ka jaitbynriew, ha la ki jong ki jong ki Shnong 
ki Raid bad ki Hima ngin kyndit bynriew noh bad ngin ia 
pynkhuid pynsuba, ngin pynbha ngin pynmiat, ngin ri ngin 
SLimar biang ia la ki jong ki mawniam mawbynna, ki 'law niam' 
law kyntang kumba la leh da ki longshwa jong ngi, khlem 
artatien ka jait bynriew u Hynfiiewtrep u Hynfiiewskum kan 
ieng rasong sa shisien pat kum ha ki sngi ba la leit noh bad 
ngin pahuh pahai, ngin khiah krat khiah stang, ngin ia roi ia 
par bad khamtam eh, ngin lait na ka long mraw ha ki khwan 
myntoi, u mynder shisngi, u nongwei sepsngi... Haba ong yn 
pynkhuid pynsuba, yn pynbha pynmiat, yn ri yn sumar ia ki 
mawniam mawbynna, ki 'lawniam' law kyntang, ngim mut 
satia ban tuklar ia ka kylla niam kaba ngi laitluid shi met shi 

met, h)mrei la kumno kumno, kum ka jaitbynriew ngim dei 
ban leh beift leh toh met ne pynjot pynpra i*a ki. Pynban ngi 
dei ban pynneh pynsah i'a ki, lada ngi dang kwah ban paw 
ha khmat ka pyrthei kum ka jaitbynriew ba kyrpang. Lada don 
kano kano ka niam kaba hikai ia ngi ban isih ban leh beiA bad 
pynjot pynpra la ka Nongmei Nongpa ne i'a i mei i pa, kata 
ka niam kam dei ka niam mane Blei, ka dei ka niam mane ksuid. 
Hato ki Mawniam Mawbynna, ki 'Law niam' Law kyntang, kim 
dei mo ka Nongmei Nongpa jong ka jait bynriew u HynAiewtrep 
HynAiewskum? 

Ha kaba ia dei bad kitei ki mat ki jura ba la ia pur ia 
lir, ka Hima Mylliem ha ka jingbtin bad 'la ai mynsiem jong 
ki Syiem ki Kmie ha ryngkat ki Bakhraw ba sian ka Hima, ki 
la ai ha ngi 'ia ka nuksa ba bha tarn ia kaba ki Shnong, ki Raid 
bad ki Hima ki dei ban ia pyrthuh bud mardor, lada ki mon 
shisha ban pynim la ka jong ka jaitbynriew. 

ia ki mawbynna ba bun ba ngi lap ha lewduh, khamtam 
kite kiba don ha khlieh lew. la thung bad pyn’ieng ia ki da 
ka niam ka rukom. Kalba ngi lah ban lum jingtip la thung bad 
pynieng ia kine ki maw ban kynmaw ia ka leh niam lewduh 
da ki Syiem bad ki Bakhraw jong ka Hima Mylliem ha ki sngi 
ki por jong u Miet Syiem bad u Kyrshap Syiem ka Hima 
Shyllong. Uwei na pdeng kine ki maw shynrang ne Mawrynieng 
kumba ju ong ki Bhoi, u jrong palat ia ka 23 phut 9 inshi na 
sla khyndew. Kine ki mawbynna mawniam ki sakhi ia ka 
jingkhraw, ka bor ka iktiar bad ka jing'iatylli ka Hima Shyllong 
ha kita ki por ha ryngkat bad la u Syiem u Kmie. 

Haba u Mawbynna ba la thung pynieng ha syndah u ma^ 
duwan knia ka 'Lei-iew' Lei-dwar ha jan basa tympew u la 
kyllon noh, ki Bakhraw San kur Khatwei kur ha ki sngi ba dang 
long Lyngdoh Raid u Shiran Marbaniang, ki leit thlieh da uwei 
pat u maw na Mylliem Marbaniang bad ki leit kit la u sha 
lewduh ha basa tympew. Hangta ki duwai ki phirat, ki suit 
ki shor kat kum ka niam ka dustur thung mawbynna bad ki 
sa sieh pyn'ieng da u maw ba thymmai khnang ban biang ka 

niam ka rukom kumba la buh la seng naduh mynbarim. U 
Shiran Lyngdoh Raid Mylliem u long Lyngdoh ha ka por ba 
long Syiem u Syiem Francis Syiem. 

Sa kawei ka nuksa. Ha shwa jong ka snem 1990, ka jaka 
leh niann ha khlieh lev^duh ka la kylla long ka jaka theh Aiut 
ba jakhlia haduh bynri sngewnud shnh ban batai. Ki Mawbynna 
maw shynrang ba jrong ki i lyngkot ba la tap u ftiut u fiier. 
Ha ka por ba ka Raid Mylliem ka leh niam lewduh, la shu 
pynkhuid malu mala tang na sla. Kane ka jingleh sang i'a ka 
jaka kyntang jaka leh niam ka la pynjem rngiew shikatdei eh 
ia ki paid Hynfiiewtrep kiba im ja na lewduh kat haduh ba 
kiba bun na ki ki kylla duk, ki dap ram bad ki kylla long 
ki mraw ha ki khwan myntoi bad ki nongkhaii mynder. 

Mynshwa ki mynder ki wan hhaii ban pynheh, pynphuh 
pynphieng ia ka iew ka hat jong ngi ki trai muluk trai jaka, 
hynrei mynta ka la kylla khongpong. Balei ka leit jia haduh 
katne? 

Ka daw tynrai ka dei ka jingleh sang ia ka jaka leh niam 
ha khlieh lewduh, nam^r la pynlong ia ka da ki nong iew, ym 
baroh, ka jaka theh hiut bad jaka leit rud. 

Haba ngi bishar bad peit thuh ia ki jingjia ha ka jaitbynriew 
jong ngi na kawei ka por sha kawei pat, ngi sheni ba ha man 
la ka sien ba ka jaitbynriew jong ngi ka don ha kano kano ka 
saw ka sian, u Blei Trai Kynrad na jrong na tbian U ju sei ia 
ki Khlawait, ki Akhia ba proh jingmut, ki rishot ki batympha, 
ki simpah ki simpieng, ki rang kynih ki rang phawar, ki ban 
ia ai reng, ki ban ia pashat jingmut, ki ban bah ban kyrshan, 
ki ban rwai ban phawar bad ki ban kyrsiew khlem riej, khnang 
ban pynlait ia la ka jong ka jaitbynriew na kum kata ka apot 
sepsngi. 

Ha kine ki phew snem ba la leit, ka jaka leh niam ha 
lewduh, ryngkat ki khun ki hajar kiba im na lewduh, ki la don 
shisha ha ka saw ka sian. Hynrei donbok ba ka Hinrui Mylliem 
ka dang don ki Bakhraw ba sian, kiba dang long ki rang tip 

briew tip Blei, tip hok tip sot, tip riti tip dustur, tip niam tip 
rukom, ba ki la jied bad thung Syiem i'a u Laborious Manik 
S. Syiem ban long u Syiem ka Hima Mylliem. Une^u Syiem, 
la u dang samla, pynban u i’ohi ia ka jinglehsat ¥a katei ka jaka 
leh niam bakyntang ka Raid Mylliem. Kumta u i’a syllok bad 
la ki jong ki Myntri ki Bakhraw ka Hima ban ia wad lad wad 
lynti lang kumno ban pynkhuid noh ia ka, khnang ban eh biang 
ka mgiew ka bishi jong ki khun ki hajar. 

Kumta ha ka 12/12/ 1990, ka Dorbar u S 5 dem ka Hima 
Mylliem, lun pyllun pai lympai, ryngkat ryngkat bad la u Syiem 
u kmie ki sdang ban phah khat noh ia ka jaboh jabaifi kaba 
la tap lup ia ka jaka leh niam. Ynda la khur la khat ia ka jaboh 
jabaifi, la lap bad paw pynban sa ki maw kynthei. Kane ka 
jinglap ka la nang pynskuiA shuh shuh ia u Syiem bad ki 
Bakhraw ka Hima ban nang ia tih ia pynkhuid haduh ba kin 
da lap lut ia baroh ki mawbynna, maw shynrang bad maw 
kynthei, kiba la kyllon la kheiA bad shong kynriang khlem maw 
kjat. 


Ynda la dep tih dep pynkhuid bad lap lut ia kiba la thung 
la buh la seng da ki Nongseng ia ka lew ka Dwar, ka Dorbar 
jong u Syiem Mylliem ha ryngkat ryngkat bad la u Syiem u 
kmie, ki pynshong bha ia ki maw shynrang bad maw kynthei 
katba kot la ka bor. Ym tang katta, ki la shna pynbha bad shna 
ia ka jaka ban shong ki khun ki hajar kiba kwah ban peit ban 
iohi ia ka leh niam lewduh. Nalor kata, la ker bad sumar bha 
ia ka jaka leh niam khnang ba ki khwan myntoi, u dusmon 
u siar, u mynder na mihngi sepngi, na shatei shathie kin ym 
ioh lad shuh ban tap pud ne ban pynjakhlia mon kat ia ka jaka 
leh niam ba kyntang jong ka Raid Mylliem ka Hima Mylliem. 
Ban jin ba u Syiem bad ki Bakhraw ba sian jong ka Hima 
Mylliem kin khapnap, khlem pynlut na ka pisa Hima, ngi ngeit 
ba haduh mynta, katei ka jaka leh niam kan jin da iai sma 
iwtung sma iwjit bad ka rngiew ka bishi jong kito kiba im ja 
na iewduh kan iai noh iam rem bad kin iai dap ram dap shah 
bad iai long mraw shirta. 

Ban pur sa khyndiat, ia ka kam ban nang pynbha 
pynitynnad shuh shuh ia ka jaka leh niam ha lewduh, la nang 
bteng shuh shuh ha ka snem 1992 bad mynta lada ngi leit pelt 
ia ka jaka leh niam ha khlieh lewduh, ngin ym lah khlem sngew 
sarong, ba ka la i shongkhun shong Blei ha ka hok kat kum 
ka niam ka riti. Mynta ngim artatien shuh ba ki khun ki ksiew 
u Hynftiewtrep Hynnhiewskum kiba im ja na lewduh, kin 
kham bit kham biang ha baroh ki Hang. Kin biang u khaw 
dapser u khaw dap men, ka jaifi ka nep, ka ksiar ka rupa bad 
baroh ka jingdonkam jong ki 

U SHU-LONG 


Baroh ngi ju bna la u Lum Shyllong. Ngi tip ba u long 
u lum uba jrong tarn ha ka ri u Hynjftiewtrep. U jrong kumba 
1965 meter lane 6645 phut na sla duriaw. U Syiem Jor Manik 
Syiem ha ka kot jong u kaba u ai kyrteng "Ka Jingiathuh Khana- 
Pateng Shaphang ki Syiem jong ka Hima Mylliem (Naduh 1830 
haduh 1960) kaba u la pynmih ha ka snem 1984, ha ka lynnong 
V, sla 21, u la thoh kumne:- 

"U lum Shyllong uba long uba jrong tarn eh ha ri Khasi 
bad Jaintia. Ha une u lum ki ngeit ba shong u Blei ki Khyndai 
Umdih Khyndai Umtong bad kita ki dei; 

(1) Ka Umshyllong, (2) Ka Umjasai, (3) Ka Umshyrpi, (4) 
Ka Umdienglieng, (5) Ka Umkhen, (6) Ka Umngot, (7) Ka 
Umiew, (8) Ka Umtongsyiem (9) Ka Umjlieng." 

Katei ka jingtip ka long kaba donkam, hynrei kumno u 
tei u lum u ioh ia ka kyrteng Lum Shyllong? Ka khana pateng 
ka long kumne:- 

Baroh ngi tip ba hyndai ka shnong Bisei ka pawnam bha 
namar ka dei ka jaka ba shong ba sah ki Syiem Shyllong ha 
shwa ba kin kynriah sha Nongkseh-rim (Morshan). Ka shnong 
Bisei ka don sha ka liang sepngi na ka surok bah Mylliem 12 
mer. Ka wah Umjlieng ka ia kynduh bad ka wah Umiam 
Mawphlang ha kjat jong ka shnong Bisei. U Lum Shyllong ba 
pawnam jong ka ri u Hynftiewtrep u don sha ka liang mihngi 
lam shatei na ka shnong Bisei. 

Hyndai ha Bisei la don kawei ka thei samla kaba i bieij 
dungngur. Ka kyrteng jong ka dei ka Lir, hynrei ki shnong ki 
sin ia ka da ka Lirbieij bad ki leh ibeifi ia ka kum kaba bieij, 
namar kam sian kumba ia sian lem ki para samla. Ha kawei 

ka sngi, ki bahaiing jong ka Lir ki lyngngoh ngaiA ban lap ba 
ka Lir ka la pun khun. Hynrei ynda ki kylli u ei u kpa jong 
ita i khyllung ba ka pun, ka Lir ka iathuh hok ka ong '"Ngam 
tip/' 

Katei ka jubab ka la nang p)aishisha shuh shuh ba ka Lir 
dei kaba khleh bieij bad ki nang leh ibeiA shuh shuh kat haduh 
ba kam lah shah shuh, bad ka phet noh na Bisei bad leit shong 
ha Ryngngi Shyllong (Mylliem Rngi) Hangne ka shna la i trep 
bad ka sah tang marwei hi.Ka rep ka riang katba lah synei hajan 
la ka trep, namar ka la pohbah. Ynda dei la ka por, ka Lir ka 
kha lap da uwei u khyllung uba bha briew katta katta. Ka Ur 
ka pangnud,hynrei kam lah leh eiei. Kumta ha ka jingsngewsih 
ka tep la uta u khyllung ha kper ling 

Bun bun snem hadien katei ka jingjia, ka Lir ka la kylla 
myllen ha la ka jingim ba marwei. Hynrei kyndit kynsan ha 
kawei ka miet ynda la jan shai, ka Lir ka la kyndit tyngeh na 
ba loh thiah da ka jingsawa jong ki wait ki mohkhiew ha kper 
ling jong ka. Kumta ka khie bad mih shabar ban peit. Hangta 
ka lohi bun phew ngut ki rangbah kiba la puh la daiA la ka 
kper jong ka bad uwei u samla ba bha briew kum u'nai- 
khatsaw-synia u batai kam la ki. 

Ka Lir ka leit sha uta u samla bad ka kyrpad la u ban 
ym leh beiA la ka riew kynthei ba kum ma ka bad ka ong ba 
um dei ban knieh beiA la ka kper jong ka. Uta u samla u shu 
peit ieit la ka bad da ka sur ba jemnud jai u kylli. "Mei, phim 
kynmaw shuh la nga? nga dei uto u khyllung ba phi la tep 
ha kper jong phi." U pynshai. Ka Lir kam lah sngewthuh. "Phi 
kynmaw ba phi thung pathaw thung klong halor ka jaka ba 
phi tep ia nga?" U pynkynmaw. "Kine ki dei ki nong trei jong 
nga, nga la phah trei I'a ki khnang ban pynsuk la phi." U 
pynshai shuh shuh. 

Ka Lir kam sngew lah ngeit, bad uta u samla u ithuh ba 
ka artatien, namar u tip ba ym shym la pun la u kat kum ka 
ain mariang. Kumta u pynshai syndon u ong "Mei, nga dei 

u SHU-LONG. Ngam don kpa." Marsyn ong ia kitei ki kyntien, 
ka jingshai rong simpyllieng ka thaba ia ka kper baroh kawei. 
"MeL "bteng u samla. "Leit khot kyrkieh ia ki kni, ki mabah, 
marit baroh, ong ia ki ba kin ia wan kloi shane khnang ba ngan 
hikai ia ki kumno ki dei ban leh niam lada ki kwah ba ngan 
i'arap ia ki ha kano kano ka por ba ki donkam ia ka jingiarap 
jong nga. 

Ka Lir ka sngewthuh ba dei ka sap Blei bad ka mreh ban 
leit khot ia ki. Ynda ki wan, u SHU-LONG u hikai ia ki ban 
leh niam ha ka duwan jong u ha kliar lum. Dei naduh katei 
ka por ba ki sa khot kyrteng ia uta u lum da u Lum Shu-long 
bad suki hadien la kynnoh Lum Shyllong bad mynta la don 
ruh kiba spel dak Lum Shillong. 

U Bah Henry D. Ropmay ha ka jigthoh jong u kaba mih 
ha ka Souvenir jong ka Shillong Centenary Celebration 1976, 
sla 60 A Legend of Shillong u pynkut kumne:- 

"The name of that wonderful youth was U Shyllong (Shu- 
long), which means' one who grows naturally, 'or' 'one who 
comes in existence by himself.' Ever since that time, the name 
Shyllong, or 'Shillong' as we spell it to-day, has been a great 
and awful name, a name to conjure with. The people of Mylliem 
when they went to meet U Shyllong, through their religious 
rites and sacrifices on the hill which bears his name, never 
dared turn their backs on the peak when they retired, but 
moved slowly and reverently backwards step by step, until it 
disappeared from view. And a phrase-' Khot Shyllong' is still 
current among the people of Sheila and its adjoining areas, 
which means to call upon U Shyllong to succour them in times 
of great peril, pain, or misfortune." 

Ha ka ktien Khasi ka long kumne:- 

Ka kyrteng jong uta u samla ba phylla ka long u Shyllong 
(Shu-long) kaba mut 'Uba long hi' lane 'Uba wan long da lade 
hi.' Naduh katei ka por ka kyrteng Shyllong lane Shillong 
kumba ngi spel dak mynta ka kylla long ka kyrteng ba pawnam 

bad kaba phieng, ka kyrteng kaba la pynkyntang. Ki nong 
Mylliem haba ki leit ban la shem i*a u Shyllong lyngba ka leh 
niam bad ka kAia ka khriam ha ka duwan kaba don ha kliar 
jong u lum uba ki nam ha ka kyrteng jong u (Lum SHU-LONG), 
kim )u nud ban leit phai da kaba phaidien la ka duwan jong 
u, hynrei ki kynran da dien suki jai da kaba nguh burom ne 
leh riewblei shi jam pa shi jam da dien haduh ban da kyllep 
ka duwan jong u. Ka kjmtien ba ngi ju toh sngew 'Khot 
Shyllong ' ka dang kynrei bha ha pdeng ki nong Sheila bad 
ki jaka ba markhap mar khum jong ka, ka kyntien ka mut ban 
khot ia U Shyllong ha ka por ba ki don ha ka jingma kaba 
khraw, ki jingpang lane ka sniew bok sniew nusip/" 

Dei naduh ka por ba u SHU-LONG u hikai kumno ban 
leh niam ha U, ba u Lyngdoh Raid, ka Lyngdoh-sad, ki San 
kur Khatwei kur ki sa nang sa tip ban pyndep i‘a ka niam ka 
rukom kaba dei ha u Blei SHU-LONG Syiem SHU-LONG, lane 
Blei Shyllong Syiem Shyllong. Katba lah ban lum jingtip, ka 
ling Lyngdoh-sad nyngkong ka don ka Ryngngi Shyllong 
(Mylliem Rngi) bad hadien pat la pynkynriah noh sha Mawnarian, 
ka shnong kaba don ha jan Mylliem Rngi, lane Ryngngi 
Shyllong. 


9 



KA i'EWDUH 


Katkum ki khana pateng, kawei na ki iew ba kham 
pawnam jong ki Syiem bad ki Bakhraw jong ka Hima Shyllong 
dei ka lew Rynghep kaba don ha Nongkseh-rim (Morshan). 
Hyndai ka Nongkseh-rim dei ka jaka shong jong ki Syiem 
Shyllong. Haduh mynta, dang don ki dak ki shin jong ka kharai 
ka palit, ki mawbynna, maw shynrang maw kynthei bad kiwei 
ki mawniam, Kumjuh ruh ngin dang lohi haduh mynta bun 
phew tylli ki mawbynna ha jaka lew Rynghep kaba don ha 
Nongkseh-rim hi, hajan Umsohlang. Ha kata ka por, ka leh 
niam ki Syiem bad ka leh niam ki Bakhraw ka dang long lang 
ha Nongkseh-rim bad lew Rynghep. 

Hynrei na ki katto katne ki daw, la sngew dei ban 
pynkynriah noh la ka lew sha kawei pat ka jaka kaba ki khot 
Mawiatan, phewse ki shem ba kata ka jaka kam long satia kaba 
biang ban long lew Jong hat. Kumta la hap ban pynkynriah 
noh sha ka jaka kaba ngi khot mynta ka fewduh (Shillong). 
Kumta ia ka leh niam ki Syiem bad ki Bakhraw la hap ban 
pynlong ha Nongkseh-rim bad ha lewduh. 

U Dr. Homiwell Lyngdoh ha ka jingbatai jong u shaphang 
ki Syiem Shyllong ha ka kot jong u kaba u ai kyrteng "Ki Syiem 
Khasi bad Synteng" 3rd Edition, 1964 sla 90 u thoh kumne:- 

"Ki syiem ki ju pyndep la la ka niam hyndai shisien 
shisnem ha Nongkseh bad ha lewduh, kumba ki Syiem Nongkrem 
ki leh bad pyndep mynta ha Smit: tangba u dkhot uba ki noh 
ha kita ki por u long arphew-na ar bad mynta pat u long tang 
khyndai" 

Nalor ka jingthoh u Dr. Homiwell Lyngdoh, ngi lap ruh 
sa kawei ka jingthoh jong u Bah H. Aiontis Roy Kharphuli kaba 
la mih ha ka Souvenir jong ka Shillong Centenary Celebration 

U Lyngdoh Raid bad ki Nong shim bynta ha ka Ich niam ki klan Ya ka wah 

Pasir 



U Lyngdoh Raid ryngkat ki San kur Khatwei kur ki noh kwai ha u 
Mawsongkwai 




1976, sla 17 kaba la thoh kumne:- 

"" According to traditions, in ages past lewduh was located 

at Nongkseh with the coronation of Syiem Shonrai, the 

people decided that the market be transferred to nearby places. 
A new market was established at MAWIATAN with due 
ceremonial observance. But it was found inconvenient. 

"When Miet Singh was installed, the market was trans- 
ferred to the present lewduh. The next Syiem, U Kyrshap, 
reinforced the shifting of the market to its present location." 

Ha ka Khasi ka long kumne:- 

Katkum ka jingiathuh pateng, ha ki por mynshwa ka 

lewduh ka don ha Nongkseh da ka jingkyntiew khet la 

u Syiem Shonrai, ki paidbah ki ia rai ban pynkynriah ia ka iew 
ha kano kano ka jaka ba jan. Kumia la sdang ia ka iew thymmai 
ha MAWIATAN da kaba pyndep la ka niam ka rukom, hynrei 
la shem ba kam long, 

Ynda long Syiem u Miel Sing Syiem, la pynkynriah la ka 
iew sha lewduh, ka jaka ba long lew mynta. U Kyrshap Syiem 
uba la mih bteng la u Miet Syiem u la nang pynkhlaifi la ka 
kam bad ka iew ka la neh ha (lewduh) ka jaka ba long iew 
mynta." 

Ha ki por jong ka sorkar phareng, la don ka jingtohkit 
shaphang ka por bad ki nongthung nongseng la ki mawbynna 
kiba don ha kylleng ka ri u Hynfiiewtrep, bad ha kaba ia dei 
bad ki mawbynna kiba don ha lewduh, ka jubab kaba u G.E. 
Soames Esqr, ICS uba long u D.C. jong ka Khasi & Jaintia Hills 
u phah lyngba ka shithi jong u kaba 31 March 1922 sha u 
Commissioner Surma Valley & Hills Division ka long kumne:- 

"During u Miet and Kyrshap Siem to commemorate the 
religious puja connected with the Shyllong market was started 
after the lew Rynghep at Nongkseh ceased to exist. They belong 
to the Siem and Elders of Mylliem State." 

Ha ka Khasi ka long kumne:- 

"Ha ki por u Miet bad u Kyrshap Syiem ban buh 
jingkynmaw ia ka leh niam ba ia del bad ka lewduh kaba la 
sdang ynda la duh noh ka lew Rynghep ha Nongkseh. Ki dei 
ki Mawbynna Jong ki Syiem bad ki Bakhraw ka Hima Mylliem." 

To ngin i'a peit sa tang kawei ka jingthoh shaphang ka 
iewduh bad kata ka long kat kumba paw na ka kot jong u Syiem 
Jor Manik Syiem kaba u ai kyrteng "Ka Jingiathuh Khana- 
Pateng Shaphang ki Syiem jong ka Hima Mylliem" (Naduh 
1830 haduh 1960). 1st Edition 1984 Sla 26. U thoh kumne:- 

"ka lewduh kaba long ka iew kaba heh tarn ha ki thain 
shatei lam mihngi ka India ka long ka iew kaba kongsan tarn 
jong ka hima Mylliem. Kane ka iew ka ju long ka iew-niam 
mynba ki hima Mylliem bad Khyrim ki dang ia long kawei." 

Katkum ki Khanatang ba la i’athuh pateng bad kat kumba 
paw na kitei ki jingthoh, ka shai kdar ba ka lewduh ka dei 
ka Iew-niam kaba la ju leh bad pyndep da ki Bakhraw ka Hima, 
To ngin ia peit khyndiat balei mo ba u paid Hynftiewlrep 
HynAiewskum u da leh niam bad seng ia ki Iew-niam. 

Ki khun u HynAiewtrep HynAiewskum, ki ngeit ba dei 
u Blei Trai Kynrad na jrong na tbian, uba la buh la seng ia 
ka iew ka dwar na ka bynta ka bha ka miat ka long bynriew 
man bynriew, kaba long kawei na ki lad ki lynti ban pynbiang 
ia ki jingdonkam u khun bynriew. Nalor kata, u paid HynAiewtrep 
u ngeit ba naduh ka por ba u dang ia sah lang bad ki Khyndai 
ha jrong, u Blei trai Kynrad hi u la seng ia ka iew ka dwar. 
Dei na kata ka daw ba wat ha ka por ba ki HynAiewtrep 
HynAiewskum ki la sah hangne ha sla pyrthei ruh, ki dang ia 
leit iew leit hat sha jrong lyngba ka jingkieng ksiar u Sohpetbneng 
bad kane ka paw lyngba ki "tien duwai phirat jong ki rang 
kynih rang phawar ha ka por ba ki leh niam ia ka ' Lei iew 

'Lei dwar mynba ki ong:- 

"Ba ka tew ba dang kawei 
Ba ka dwar ba dang kawei 
Ba dang long ka Yew ka dwar 
Ha jrong ha tbian 
Ba dang leit ka lynti ka syngkien 
Na jingkieng ksiar Sohpetbneng" 

Ha ka jaitbynriew u HynAiewtrep, ka iew ka dei ka jaka 
ba kyntang. Kam dei ka jaka ban ia kamai da ka long spah, bam 
da ka longbriew, kam dei ruh ka jaka ban thok ban shukor ne 
thombor lehbor. Ki laiphew mrad kim peiphang i'a kane. Dei 
na kata ka daw ba ki atnud ia u khun bynriew bad ki seng 
la ka iew ka hat, ka bym don nongrim ia ka sap mrad jong 
ki. Kumta ka iew ki laiphew mrad ka kut ha ka luri lura, ka 
thombor ka lehbor, ka synshar bishar bym hok ia ki kup 
shiliang sem shiliang, ka leh buit sianti ban lait la i met. Kumta 
la duh la pra bad la long da ka kput ha u ingtyrkhong. Ka 
daw bah ka long ba ka iew ki Laiphew mrad ka long ba kim 
don niam don diislur. 

Ha kine ki juk ruh ngi shern ba la don teng ki bor khyllah 
kiba kwah ban thombor lehbor la ki iew ki hat khlem ka niam 
ka rukom, Kane ka long kaba mynsaw, khamtam ha kane ka 
juk kaba la bun kiba sngewlhuh bakla ia ka "Leh niam lewdtih" 
bad kiwei kiwei ki lew-niam kiba don hapoh ka bri u 
HynAiewtrep. Ngim dei ban klet ba ka jingkylla niam ne pdiang 
ia ki niam thymmai, ki long tang ki jingkylla ne pdiang niam 
ba shimet shimel. Ki lew-niam kim shym kylla niam ne pdiang 
niam thymmai, namar ki lew-niam ki don la ki jong ki niam 
bad ki sang ban mushlia ia ka jong kiwei, khamtam eh da ka 
buit sianti ba pohdor tang ban ioh kamai da ka longspah bad 
bam pat da ka longbriew. 

KA DORBAR RAID MYLLIEM 


Ka leh niam Raid Mylliem kam lah ban long khlem da 
ai bor d?' ka dorbar Raid. Kumta man la ka snem ha ki tai'ew 
ba khatduh jong u bnai Kyllalyngkot, lane ha u bnai Rymphang, 
u Lyngdoh Raid Mylliem lem bad ki myntri San kur Khatwei 
kur ki ju lum ia ka dorbar Raid ha lew Mylliem-rim. Ka 
jingthmu ba kongsan jong katei ka dorbar Raid, ka long ban 
rai, la ki lah ne em ha kata ka snem ban pynlong ia ka Leh 
niam Raid. 

Ha katei ka dorbar Raid, nalor u San kur Khatwei kur, 
la don lang ruh baroh ki tymmen ki san bad ki 'riew khmat 
jong ka Raid. Ia ka dorbar Raid la ju pyniaid da u Lyngskor 
jait Sohtun, hynrei lada jia ba um poi dorbar na kano ma kano 
ka daw, u Lyngdoh Raid Mylliem un pyniaid ia ka. Ha katei 
ka dorbar ki ju da ia pyrkhat sani bha ia baroh ki jnit ki jnat 
shwa ban shim ia ka rai, namar kim lah ban Leh niam Raid 
shiteng shiliang. Wei la sdang ki dei ban da pyndep pura ia 
ka. Ha ki jingiatai ia pyni nia, lada jia ba ka dorbar kam sngew 
lah, kata ki rai ban ym pynlong satia ia ka Leh niam Raid ha 
kata ka snem. Lada jia pat ba ka dorbar ka sngew lah, kata 
ki rai ban pynlong bad ki aiti ha u Lyngdoh Raid Mylliem bad 
ki myntri San kur Khatwei kur ban pyndep ia ka Leh niam 
Raid. 


Haba la ai bor da ka dorbar Raid, u Lyngdoh Raid 
Mylliem lem bad ki myntri San kur Khatwei kur, ki ia buh i'a 
ka sngi ka ia ban pynlong ia ka Leh niam Raid bad ki ai jingtip 
sha baroh ki shnong kiba hap hapoh ka Raid Mylliem kata 
naduh Bisei haduh Bhoi lymbong khnang ba kin ia tip paidbah 
bad ban ia lum ia u synniang u bynhei. 

KA LEH NIAM RAID MYLLIEM 


Ka Leh niam Raid Mylliem lah ban pynbynta kyllum ha 
ki ar bynta. Ka bynta ba nyngkong dei ka Leh niam kaba ki 
leh ha ka duwan Lyngdoh-sad kaba don ha Mawnarian bad 
ha ka duwan Blei Shyllong Syiem Shyllong kaba don ha kliar 
jong u Lum Shyllong. Ki ju pynlong ia kane ka leh niam ha 
ki bnai pyrem bad ki ju sdang ha ka sngi few Nongkrem bad 
pynkut ha ka sngi few Unuii. Ka bynta kaba ar pat dei ka leh 
niam lewduh ha lewduh Shillong, kaba ki ju pynlong ha u 'nai 
Thah thoh ('nai saw kba) shwa ka tlang. Kane ka neh tang shi 
sngi bad ki ju pynlong la ka ha ka sngi few Rynghep. 

Kiba don hok ban pyndep ia ka Leh niam Raid kumba 
la buh la tang bad pynkhamti da ki longshwa man shwa ki 
dei tang ki San kur Khatwei kur. Kiwei pat kim don hok. Ki 
San kur Khatwei kur ki long kumne harum:- 

Ki San kur 

1. U Lt/ngdoh Raid uba dei na ka kur Marbaniang 
Mylliem.Une u long u nong pynbiang ia baroh ki jingdonkam 
kiba ia dei bad ka khia ka khriam, kum ki syiar, ki blang, ki 
sniang, ka 'laphieh, ka 'lasning, u khaw, u kpu, u rynsi, ka 
pliang rnong ban buh um, u klong ba la don iad-um, (u klong 
uba ki la thep jyndem bad pyndap da ka um) ka jyndem, u 
luta rnong ba la dap um, ka um, ka wait pom blang, u dieng 
ba la lit nep ban dung sniang, ki lama saw, ki dieng lyngkhot 
ban kynmaw ia ki khyndai dkhot bad kiwei kiwei ki jnit ki 
jnat katba donkam. la ka bom, ka tangmuri, ka kynshaw bad 
ar tylli ki ksing la ju ia pynbiang lang da u Lyngdoh Raid 
ryngkat ki San kur Khatwei kur. 

2. Ka Lyngdoh-sad. Kane ka dei ban long ka pyrsa jong u 
Lyngdoh Raid. Lada jia bym don pyrsa, lah ban pynlong 

Lyngdoh-sad da ka kynja kmie. Ym ju bit ban pynlong 
Lyngdoh-sad da ka hymmen ka para ne ka tnga jong u Lyngdoh 
Raid. Ka Lyngdoh-sad ka dei ka nong ap ka nong ri ia ka iing 
Lyngdoh-sad bad ka peit ka sumar ia baroh ki jingdonkam kiba 
ia dei bad ka kfiia ka khriam ia kiba la pynbiang lypa da u 
Lyngdoh Raid. Dei ma ka ka ban sei ka ban aiti napoh iing 
Lyngdoh-sad ia baroh ki jingdonkam ha ka kfiia ka khriam. 
Shwa ba ka Lyngdoh-sad kan aiti ka da nguh Blei, ka da duwai 
bad kyrkhu kyrdoh ia ki, ka rukom ai ruh ka long ba ka 
Lyngdoh-sad ka dei ban aiti tang ha u Lyngdoh Raid, lane 
lyngba u Lyngdoh Raid bad u Lyngdoh Raid pat un sa aiti 
kat ha kiba u dei ban ai. 

3. U Lyngskor na ka kur Sohtun. Une u long u Nongsiang 
sla ha ka duwan shwa ban kftia bad u long ruh u Nongsiiit 
nongshor ia ki khyndai tylli ki dieng lyngkhot ha Pungkyiad 
ban kynmaw ia ki khyndai dkhot. 

4. U Myntri na ka kur Nongkhlaw Rngi. Une u long u 
Nongkhia, u nong duwai nong phirat, u nong kynih nong 
phawar ha ka Leh niam Raid Mylliem. 

5. U Myntri Shutia Kynto. Une u dei na ka kur Kurkalang. 
Ka kam jong u ka long ban kynto kynhot ban sdang ia ka niam 
ka rukom. U pynkynmaw ia ki nong ia shim bynta bad ki khun 
ki hajar ia kano kano ka kam kaba ki bit ban leh ne kaba kim 
bit ban leh. U pynbiang ruh ia ki sla bad u ai ha u Lyngskor 
Sohtun ban siang ha duwan. Ha ka knia Suit-hi Longraid, dei 
ma u ban dung ia u sniang. 

6. U Myntri Nongponi blang. Une u dei na ka kur 
Kharkongngor. Ka kam jong u ka long ban ot la ki syiar bad 
pom ia ki blang ynda la dep ka duwai phirat u Nongkhia. 

Ki Myntri Khatwei kur 

1 . U Nongbat blang. Une u dei na ka kur Synteng Nongdhar. 
Ka kam jong u ka long ban bat ia u riphin ba la teh na ryndang 
blang shwa ban pom bad ban ia lam ia ki langkhia ha ki jaka 
khia. 

2. Shipheiv ngut ki Nong song kwai bad nong ia rap lang 
ha ka Leh niam Raid. Uwei na man la ka kur bad kita ki kur 
ki long (1) Synteng Umwi (2) Kharmon (3) Kharrubon (4) 
Kharmawphlang (5) Mylliem Umlong (6) Kharlang (7) Lyngstieh 
(8) War Nongjri (9) War Tynghah bad (10) Kharlukhi. 

Namar ba dei tang ki San kur Khatwei kur kiba don hok 
ban pyndep ia ka Leh niam Raid, kiba don hok ban jied bad 
thung Lyngdoh Raid ruh dei tang ki San kur Khatwei kur. 
Kiwei ki bor khyllah kim don hok bad kim bit mushlia i'a ka 
niam ka rukom. Ka rukom ba ki San kur Khatwei kur ki jied 
Lyngdoh Raid ka long ba ki ju jied tang na ka kpoh long 
Lyngdoh. Ym dei na kino kino ki kur Marbaniang. 

ia ka Lyngdoh-sad la ju jied bad thung hi u Lyngdoh Raid. 
Kiwei pat ki Myntri San kur Khatwei kur la ju jied hi da la 
ki jong ki jong ki kur. 

Ha ka leh niam Raid, u Lyngskor ne ki Myntri San kur 
Khatwei kur, lada jia ba kim lah ban Ya shim bynta na kano 
ma kano ka daw, ka kur jong u kan phah shim bynta da uwei 
pat uba dei na kata ka kur. 

KA BYNTA BA NYNGKONG KA LEH 
NIAM RAID MYLLIEM 


Ka bynta ba nyngkong ba u San kur Khatwei kur u 
pyndep la ka Leh niam Raid, ka dei ha Mawnarian bad Lum 
Shyllong kaba ki ju leh ha ki bnai pyrem. Kumba ngi la iohi 
sha khmat, la ju sdang ia ka niam ka rukom ha ka sngi iew 
Nongkrem bad pynkut ha ka sngi Yew Umni. Ha ki sngi kftia 
lai sngi lynter, kata ha ka sngi Nongkrem, Mawlong bad 
Rynghep, ym ju bit satia ban pynrung la kano kano ka kynja 
doh ha ling Lyngdoh-sad lait na ka doh kaba ki kfiia. Ka 
jingbatai lyngkot ia ka bynta ba nyngkong jong ka Leh niam 
Raid Myliem ka long kumne:- 

Ka Sngi lew Nongkrem 

Ha ka step Yew Nongkrem ki kfiia 'Lei Longraid ban 
kyrpad kyrpon ia ka Blei Longraid ba kan Yai ri Yai sumar ia 
ki myntri San kur Khatwei kur, ia ki khun ki hajar bad ia baroh 
kiba shong ba sah hapoh ka Raid ka Hima, ba kin iai koit iai 
khiah krat, ba kin iai bit lai biang ha ka leit ka wan, ka kamai 
ka kajih, ka khaii ka pateng ha Yew ha dwar, namar da don 
da ka hukum Blei hi ban long ka Raid ka Hima bad namar 
ba da don da ka hukum Blei, ka Raid ka Hima ka dei ban da 
bit da biang da phuh da phieng ha baroh ki bang. 

Kumta ha katei ka step, shwa ban sdang ia ka leh niam, 
ki kur Kurkalang kiba bam na ka khyndew Mawrashe ki ai 
ka pisa synhiang hynniew piah ha u Lyngdoh Raid Mylliem. 
Baroh ki Myntri San kur Khatwei kur, ki 'riew khmat ka Raid, 
ki khun ki hajar bad ki lok ki jor najan bad na jngai, ki ia lum 
lang khrui ha lympung Ying Lyngdoh-sad kaba don ha Mawnarian 
ban sdang ia ka leh niam Raid. Ki tiar ki tar khia baroh kumba 
la kdew sha khmat la pynbiang lypa ha Ying Lyngdoh-sad da 

u Lyngdoh Raid. 

Haba knia 'Lei Longraid, ka syiar lam lynti dei da ka syiar 
kynthei kaba saw tiem, kaba dang lud bym pat kha pylleng 
bad ka blang pat dei da ka blang kynthei kaba lieh sada, kaba 
dang rit dang sotti. Hangne ngi dei ban kynmaw ba ha kino 
kino ki jingkhia, u paid Hynniewtrep um jii pyndonkam da 
ki bym biang ka Jong shynrang long kynthei. U da kheih sang 
hi ruh ban pyndonkam da kiba la ruid, ne puid ne la shoh 
dap. 


Ynda la biang ka por, u Shutia Kynto Kurkalang, u kynto 
kynhot ban sdang noh la ka leh niam. la ki lama saw la sieh 
ha kliar ki siej kiba jrong. Ar tylli ki sieh ha iing Lyngdoh- 
sad. Kawei sha ka mon, kawei sha ka diang. la kawei pat ka 
lama saw la ju sieh ha syndah ka r>nsan ba shong tern ki 
Diihalia. 

Haba la kynto la kynhot u Shutia Kynto Kurkalang, ki 
Duhalia ki kievv noh ha la rynsan bad u Nongkhlaw uba dei 
u Nongknia, u leit ha khmat ka ling Lyngdoh-sad ban shim 
ia ki tiar ki tar ba don kam ha ka khia ka khriam. Ka Lyngdoh- 
sad ka sei ia ki na poh ling-sad, ka nguh Blei, ka kyrkhu bad 
ka aiti la ki ha u Lyngdoh Raid. U Lyngdoh Raid u shim, 
u nguh Blei, u kyrkhu la ki bad u ai ha u Nongknia. U Nongkhia 
u shim bad leit rah la ki sha ka duwan ba la kynton da u 
khyndew kaba don hangta hi ha kJimat ka ling Lyngdoh-sad. 

Kawei pa kawei ka jingdonkam kaba ki pynJeit ha ka kfiia 
ka khriam kaba ia dei bad ka Leh niam Raid, ka dei ban da 
don ne rung shwa hapoh ka iing Lyngdoh-sad ne ling-sad ki 
Lyngdoh. Ka rukom shong u Nongkr^ia ka long ba u phai khmat 
sha mihngi. Ka duwan ka don ha khmat jong u bad sha kamon 
don u Sohtun bad u Kurkalang. Sha ka diang pat don u 
Kharkongngor bad u Lyngdoh Raid. 

Ynda la poi ki tiar ki tar, u Shutia Kynto Kurkalang u 
shim kawei ka 'laphieh bad u buh ha ka lynghoh kti la jong. 
Nangta da kawei pat ka kti u shim sa ia kawei ka 'lasning bad 

u buh syrtap halor ka "laphieh bad u ai ha u Lyngskor Sohtun 
uba dei u Nongsiang sla ba un siang halor duwan. U lai leh 
kumne khyndai sien khyndai wat namar dei ban siang khyndai 
sla, ban kynmaw ban pynbiang ia u khyndai dkhot. Namar 
kata, lada ngi hiew na ka mon sha ka diang ngin lap ba la 
buh ter ter khyndai sla ka "laphieh bad khyndai sla ka 'lasning 
ba la tynrong halor ki 'laphieh. 

la u klong ba la don iad-um ki buh ha khmat ka sla kaba 
don hapdeng, kata lada ngi hiew na ka mon sha ka diang, lane 
na ka diang sha ka mon, u klong u don ha khmat ka sla kaba 
san. Kumta lada ngi peit ngin iohi ba ha khmat u Nongknia 
don ki khyndai sla bad ha khmat ka sla pdeng don u klong. 
Haba la dep siang sla bad buh ia u klong, u Nongknia u sot 
lang shisien sot ia u khaw, u kpu, u rynsi bad u buh shisien 
buh ter ter halor kita ki sla ba la siang halor duwan. U 
Nongkfiia u iai leh kumne lai sien lai wat. 

Haba la dep pynkhreh ia ka duwan, u Nongkftia u leit 
shim ia ka syiar na iing Lyngdoh-sad. Ka Lyngdoh-sad ka shim 
napoh ling Lyngdoh-sad, ka nguh Blei, ka kyrkhu kyrdoh bad 
ka aiti ha u Lyngdoh Raid. U Lyngdoh Raid ruh u shim u nguh 
Blei, u kyrkhu bad u ai ha u Nongknia. U Nongknia u shim 
ia ka syiar bad u rah sha duwan. Nangta da kawei ka kti u 
bat ia ka syiar bad da kawei pat ka kti u sot lang shisien sot 
ia u khaw,u kpu, u rynsi bad u jyllud ia ka syiar da uta u 
khaw, u kpu, u rynsi, na ka khlieh sha duh tdong. U sot bad 
jyllud kumne lai sien lai wat. Nangta u sdang ban duwai phirat, 
ban kynih ban phawar kumne:- 

Kanc ho! la i'eng ka ki/nmaw ka kyndit 
La wig ka nguh siiba ka dm suba 
Khlem don jingwit jingma 
Ha khmat iong phi ka Blei Longraid 
Ngi dem khrup ban sngap ma phi 
La ka nguh barit ka dem barit 
Ha khmat ka jong phi 

Ba phin nang pynbiang keitt ma phi 

la ka nam kynthei ka nam shynrang 

Ka ai lad ka ai lynti, ka turn ka kynshew 

Ba phin (eng ka bud kyndong 

Ba phin i'eng ka sharai kyndong 

Ban biang ka nam khiah krat 

Ban biang ka nam khiah stang 

Ha ryngkat ki San kur ki Khatzoei kur 

Shi Lyngdoh shi synniang 

Na Bisei ha Bhoi Lymbong 

Ha ryngkat ki khtin ki hajar 

Kiba don hapoh ka Raid hapoh ka Hima 

Ban biang ryngkat ha ka leit ha ka zvan 

Ha ka khih ha ka kamai 

Haba Id kit ha ka (ezv 

Haba Id leit ha ka dwar 

Ban biang ryngkat 

Ha ka khaii ha ka patcng 

Sngap kyndong keift ina phi 

Ko Rangbinong ko kit ryndang 

Ko bah ryndang hz Khraw jutang 

Ko ba ioh ka hiikum 

Naduh nyngkong ka sngi 

Ba dang lung ka pyrthei 

Ba dang jem ka pyrthei 

Ba dang kah u ki-tup 

Ba dang kah u ki-laift 

Ba dang kah u Diengiei 

Ba dang kah u diengngan 

Ba ka tezv ba dang kazvei 

Ka dzvar ba dang kazoei 

Ba dang long ka lezv ka dzaar 

Ha jrong ha Man 

Ba dang leit ka lynti ka syngkien 

Na jrong u Dien^ei na jrong u diengngan 

Da la khyllem u Diengtei u diengngan 

Bad la shai ka pyrthei 

La sah ki bynriew ha jrong ha tbian 

Kyndai la wan tatar ha ka Mei ka Nongseng 

Hyntliew ting Hynniew skum 

Hynniew ting Hynniew trep 

Da la shai ka pyrthei ba tang kawei 

La ieng ma Phi ko Blei sa ka lum ka kynshew 

Ka seng ka d.twan ka dorbar bah ka dorbar Blei 

Ha katai ka dorbar 

La poi ryngkat ki simlari ki sim larai 

Ki laiphew mrad ki laiphew mreng 

Nangta Id shong khap maw ki shong khap dieng 

Ki shong jrong ki shong tbian 

La i'eng kein ma Phi ko Blei 

Ka thung ka nam longsan 

La ki symbai long bynriew 

La (eng kein ma Phi da ka kylli ka bishar 

Ha katai ka seng ka dorbar bah ka dorbar Blei 

La ong mano ba nud ban dkut u ryndang ha madan 

Ban urn ka snam ha khyndew ban jamin fa ki long bynrmu 

Ban loan rah ka shithi ka khiibor 

Ki long bynriew sha khmat jong Nga 

Ba (oh ym biang ki long bynriew 

Ha ka nam khiahkrat ha ka nam khiah stang 

Ha ka nam kynthei ha ka nam shynrang 

La kylli la bishar na ki simlari ki simlarai 

Kiba her kiba par ki ong ngim lah 

La kylli la bishar (a ka thie 

Ka shong wah mad ka shong wah tir 

Ka shong ‘wei long ka shong wei ngir 

Ka shong khap maw ka shong khap dieng 

Ka shong ha jrong ka shong ha tbian 

Ki ong ngim lah. La rai keifl ki 30 mrad 30 mreng 

Ba kin sah la ka Hang ka bynta. Bad ki long bynriew 

La ka Hang ka bynta. 

Sngap kein sa phi 
Ko Rangbinong ko kit ryndang 
Ko bah ryndang ko khraw jutang 
Kaba wan hiar wan ryngkoh nta Phi 
Na jrong na tbian ha kane kawei 
Ka mei ka Nongseng 
Ba wan hiar joan ryngkoh ma Phi 
Na jrong na tbian 

Ba itynnad ma Phi Ya u syntiew ti sktid 
la u phniang na pdeng nangta ba phi lap 
la ka miet ka Yong ba shong ha futh ma Phi 
Ha krem lamet ha krem latang 

Da wan ma Phi thof} kynthop 
Ha pdeng ka lyngkhuit ka lymboit 
Wan kit ryndang wan bah ryndang ma Phi 
la ki symbai long Injnriew ba Phi ong 
Tang nga ko Blei nga nud 

Ban dkut u ryndang ban um ka snam ha khyndeu^ 

Ban loan rah ma nga Ya ka shithi 

Ka khubor ka jong u bynrieiv 

Ban wan ha khmat ka dorbar Imh ka dorbar Bid 

Ngam nud roan ko Blei hapdeng ka lyngkhuit ka lymboit 

Da wan Ya diang ma Phi 

la katai kawei ka ‘tien hok ka 'ticn Blei 

La ioh kein u symphiah uba biang u thuYa uba biang 

Ka jain kup kaba biang ka jain sem kaba biang 

U thoh nuid uba biang it thoh Ur uba biang 

Katta kein ko Rangbinong ko kit ryndang 

Ko bah ryndang ko khraw jutang 

La biang kein katta. Haba la biang katta 

Wan babha jylluin ha khmat u Blei ha khmat u briew 

Jylluin ha ka dur babha 

Haba ym biang, leng ka thung Yeng ka thoh 

Ha khmat u Blei ha khmat u briew 

Ha tyrpeng u Blei ha tyrpeng u briew 

Hei ho! hh phi ong nga tim sang nga fliew sang 

Haba la biang katta. Wan babha jylluifl 

Ha khmat u Blei ha khmat u briew 

Ha tyrpeng u Blei ha tyrpeng u briew 

Ynda la dep duwai phirat, shwa ban ot i'a ka syiar u 
NongkAia u pynsum pynsait i‘a ka syiar da kaba u wieh um 
i'a ki kjat bad ka shyntur jong ka. Nangta u sot lang shisien 
sot ia u khaw, u kpu, u rynsi bad ka um bad u jyllud ia ka 
na khlieh haduh tdong. U iai leh kumne lai sien lai wait. 

Ynda u NongkAia u la dep ban leh ia kitei baroh, u 
Lyngdoh Raid u leit ha khmat ka duwan bad u shim ia ka wait 
pom biang na duwan. Nangta u sot lang shisien sot ia u khaw, 
u kpu, u rynsi bad ka um bad u kyllan ia ka wait baroh ar 
liang da uta u khaw, u kpu, u rynsi bad ka um kaba u la sot 
lang. U leh kumne lai sien lai wat. Ha khmat ka duwan ruh 
u nguh lai sien lai wat ha shwa ba un ai ia ka wait ha u 
Nongpom biang uba dei na ka kur Kharkongngor. Ynda la dep 
leh kumtei, u Nongpom biang u wan ha khmat u Lyngdoh Raid 
ban shim ia ka wait bad ynda la ia nguh mar kylliang, u 
Lyngdoh Raid u aiti ia ka wait pom biang ha u da kaba ong 
artad "Ha ryngkat u San kur u Khatwei kur." 

Ynda la ioh ia ka wait, u Nongpom biang u nguh ia ka 
duwan lai sien lai wat bad u sa bat ia ka syiar na khlieh (ka 
syiar u bat hi u NongkAia) bad u ot tbak na ryndang bad buh 
ia ka khlieh syiar halor duwan bad sa pynphai noh ia ka wait 
sha u Lyngdoh. U NongkAia u pynjaw ia ka snam syiar halor 
ka duwan bad u klong. Nangta u sa ot bad pi .d ia ka jynshong 
syiar bad u sei shabar ia u rwieng ban peit ia ki dak ki shin, 
u briew u Blei. Hadien kata, u sa buh ia u rwieng halor ka 
sla kaba don ha pdeng, u da duwai phirat bad ia pan ia ka 
dak ka shin ban ia kdup ia piam u briew bad u Blei. Nangta 
u sa sympat khaw. Lada bha, u briew bad u Blei ki ia piam 
ia kdup bad kynrong joiA na ka sla. 


24 



Ynda la dep khad syiar, u NongkAia u shim na iing 
L)mgdoh-sad sa ia ka blang. Hangne ruh ka Lyngdoh-sad ka 
da duwai da kyrkhu shwa ban aiti ha u Lyngdoh Raid.U 
Ljmgdoh Raid u leh kumjuh ha shwa ban aiti ha u NongkAia. 
Ynda la ioh la ka blang, u Valam sha duwan bad u law i'a u 
riphin ba la teh na ryndang jong ka. Nangta u sot khaw, kpu 
r)msi bad jyllud ia ka blang thik kumba u leh ia ka syiar bad 
u sdang ban duwai phirat kumne:- 

Kane ho! sa ka mm sawti ka mm sawjat 
Ka mm ki-tup ka mm ki-taifl 
Ka mm long heh ka nam long son 
Ban buh ban bujai ha khimt jong phi 
Ko Blei longraid 

Ba phin nang bud nang sharai kyndong 
Ha ka mm khiah krat ka nam khiah slang 
Ka lum ka kynshcio 

Ha ka nam rep nam riang ka khaii ka pateng 

Lien byllicn ha pdeng ka Raid ka Hima 

U San kur u Khatwei kur 

Shi Lyngdoh shi synniang 

Na Bisei ha Bhoi Lymbong 

Ban nang (eng ruh ma phi 

Ka sharai kyndong ka bud kyndong 

Ka lum ka kynshew ka khih ka ktvnai 

Ka synshar ka bishar ha pdeng ka Raid ka Hima 

i'oh don u thombor u (uh bor u nong shun nong dusmon 

Na mihngi ha sepngi ka Raid ka Hima 

Kalla kein. Wan ba bha jylluifi 

Ha u lor ha kliar 

Ynda la dep ka duwai ka phirat ka kynih ka phawar, shwa 
ban pom ia ka blang, u jyllud khaw, kpu, rynsi bad ka um 
lai sien lai wat kumba u leh ia ka syiar. Hadien kata u sa aiti 
ia ka blang ha u Nongbaf thri blang, uba dei na ka kur Synteng 
Nongdhar. Une u teh biang da u riphin na ryndang jong ka 

blang bad u i'alam i'a ka ha khmat ka duwan ban pom da u 
Kharkongngor. 

Ha kane ka sien ruh u Lyngdoh Raid u shim biang la ka 
wait pom blang na khmat ka duwan. Ka rukom nguh rukom 
kyllan khaw, kpu, rynsi bad ka um ka long kumjuh kumba 
u la leh mynshwa bad u sa ai ha u Nongpom blang da kaba 
ong artad. "Ha ryngkat u San kur u Khatwei kur" 

U Nongpom blang u shim na u Lyngdoh Raid ia ka wait 
pom blang, u nguh la ka duwan lai sien lai wat, kumba u leh 
ha shwa ban ot la ka syiar bad u sa pom tang shisien pom 
tbuk na ryndang jong ka blang bad ka khlieh blang ka hap 
kynshait snam ha madan. Ia ka snam blang ruh ki pynjaw halor 
duwan bad u klong bad ki buh la ka khlieh halor duwan. 

Mar ia hap ka wait halor ka ryndang blang, ir shit ka 
mynsiem u San kur Khatwei kur, ki khun ki hajar bad ki lok 
ki jor da ka jingkhynwin ba pynkyndeh mynsiem jong ka bom, 
ki ksing, ka tangmuri, ka kynshaw, ba tern ba put ki Duhalia 
nalor ka rynsan. Ka sur ba ki put ki tern dei ka mastieh niam, 
ka sur kaba ki Khyndai na jrong ka hiar ban mastieh kmen 
lang bad ngi ki Hynfiiew ha tbain. Ka sur kaba leng rangbah 
u briew bad u Blei u ap jutang. Katba ka snam blang ka nang 
kynshait saw haifi ia ka madan, katta nang ih ka sur mastieh 
kaba pyntriem la ki mynder bad ki tynneng mynder. Hynrei 
kaba pyneh rngiew bad pyniaw mynsiem ban tur shaphrang 
ha ka jingialeh ban pynneh pynsah la ka niam ka riti ka dustur 
kumba la ai hok u Blei Trai Kynrad na jrong na tbian. 

Katba ki Duhalia ki nang ia put ia tern shipor ar por, ki 
Nong song kwai nongiarap lang ki shim ia ka blang, ki puid 
ia ka bad ki sei ia u tor shabar ban peit ia ki dak ki shin kat 
kum ka jingiapan. Ban khuid ka snam ki ju wieh shuwa ia u 
tor ha um. Nangta ki pyrsad ba un siep bha bad ki sa leit pyni 
ha u Nongkftia ba un peit. Lada u tor u dap Iyer bha bym 
don jingpei ne thoh dak eiei bad ka kliar jong u ka nep bha, 
kata ki khiefi ba ka kam ka bha. Pladein kata, ki Nongiarap 
ki shim ia ki Khyndai Dkhot ban pynbiang hapoh ka niam. 

Marsyn dkut u ryndang Blang, ki shad mastieh bad kynkiw da ka jingkmen ba la pdiang 
hun mynsiem u 'Lei Shyllong Syiem Shyllong bad ki nongiarap lang ki sa puid la u 

Biang. 

KaNguh Lyngdoh mynba u Kesswell Marbaniang u long Lyngdoh Raid 
Mylliem bad i Kong Jngit Marbaniang i long Lyngdoh-sad 



Ka Nguh Lyngdoh mynba la shimti la ka kam Lyngdoh 
Raid da u Charles Marbaniang bad Ya ka kam Lyngdoh- 
sad da i Kong Rita Ros Marbaniang. 


Kata, ki ot khyndiat na (1) u klong (2) u dohnud (3) u tor (4) 
u khyllai (5) u lamjew (6) u lab (7) ka nier bah (8) ka nier lang 
(9) ka ruerlong bad ki leit ai ha u NungkAia. 

U NongkAia u pdiang i'a kita ki dkhot bad u peit bniah 
la ki la biang r\e em. Lada la biang u bat ia ki ha kawei ka 
kti bad da kawei pat ka kti u sot lang shisien sot ia u khaw, 
u kpu, u rynsi ka um bad u buh lang "ia ki baroh halor kita 
ki lOiyndai dkhot. Nangta u nguh u dem ia ka 'Lei Longraid 
bad sa buh lang ia kita baroh ha ka sla kaba don ha pdeng. 
Nangta u duwai phirat bad u suit u shor da u klong ba la don 
lypa ka iad-um. 

Ha kane ka sngi ym don jingkAia eiei shuh, lait sa tang 
ba kin ia shet ia tiew bad ia bam sngewbha katba ia kot lang. 

KA SNGI i’EW MAWLONG 


Haka step kaba bud hadien ba ki la kAia 'Lei Longraid, 
kata ha ka step lew Mawlong, ki ju pynlong pat sa ka kAia 
Suit-ni Longraid da u sniang ba i'ong syni'a. la une ruh ki kAia 
ha ka juh ka duwan ba ki kAia 'Lei Longraid. Ka rukom shim 
na i'ing Lyngdoh-sad ia ki jingdonkam na ka bynta ka kAia ka 
khriam, ka rukom pynkhreh ia ka duwan, ka rukom siang sla, 
ka rukom shong kAia u NongkAia bad ki Myntri San kur, ki 
Duhalia, bad kiwei kiwei ki riti leh niam ki long kumjuh kum 
haba kAia 'Lei Longraid. Ka jingYapher ka long ba ha kane ka 
kAia Suit'Ai Longraid kim pyndonkam shuh da ka syiar da ka 
blang, hynrei tang da u sniang shynrang uba long syAia. 

La pynlong ia ka kAia Suit-Ai Longraid ban kyrpad kyrpon 
ia ki Nibah Nisan kiba long ki nongseng jong ka Raid. Ma ki 
haba ki seng ia ka Raid ka Hima ki biang ka wait ka stieh, 
u khnam ka ryntieh bad ki ju pahara bha la u pud u sam. Ki 
da ap miet ap iong ioh don u dusmon u siar, u thombor leh 
bor. Mynta ba ki kAi Nongsuit nong shor, ki nong seng ka Raid 
ka Hima ki la don ha dwar u Blei, ym ju bit ban klet ne leh 
lyndet ia ki. Kumta u NongkAia u kyrpad kyrpon ia ka jingiada 
ba kyrpang jong ki. 

Ynda la dep pynbiang ia ka duwan dupat nadong shadong, 
u NongkAia u bat ia u sniang bad u jyllud khaw, kpu, rynsi 
lai sien lai wat thik kumba u leh haba u kAia syiar kAia blang 
bad u sdang ban duwai phirat ban kynih phawar kumne:- 

Kane ho! la ieng ka kynmaw la ieng ka kyndit 

La ieng ka nguh suba ka dem suba 

Sa ha khmat jong phi ka nam Long-tli ka nam Long-kong 

Sa ha khmat jong phi u Suit-tli Longraid 

Kane keifl ka nam sawti ka nam sawjat 

Ka mm U-fttp ka mm td-min ka nam Longsan 
Phi uba don la ka ‘Heh ksiar la u' nam ksiar 
Koba don ma phi la ka wait la ka stieh 
Koba don ma phi la u siej dung la u siej piah 
Phi uha ap Vfi u pud U u sam 
Sha mihngi $ha sqmgi sha kynnang sha pynfeng 
Ba fioh don u nongiuh bor u nongthom bor 
Ha pdeng ka Raid ha pdeng ka Hima 

Phin ta leh ma phi phin ta tur ma phi 

Phin kah ma phi phin da ma phi 

Ha ryngkat u San kur u Khalwei kur 

Ha ryngkat u Synniang barit u synniang ba heh 

Ban biang ka spah ka hajar 

Naduh ka sngi mynta ka step mynta 

Na Bisei ha Bhoi Lymbong 

Ha ryngkat u San kur u Khatwei kur 

Shi Lyngdoh shi synniang 

Ha ryngkat ha pdeng ka Raid ka Hima 

Katta keifl phi ka nam sawti ka nam sawjat 

Ka mm ki-iup ka nam H-Mn ka nam longsan 

Wan ba bha keifl jyUuin ha u klong 

Da ap fa ka nia fa ka jutang 

Da fa kren fa khana ha ka jingfapan 

Jong ngi u bynriew. 

Ynda la dep ka duwai ka phirat ka kynih ka phawar, u 
Nongknia u jyllud khaw, kpu, rynsi, um, lai sein lai wat kumba 
u leh haba krtia biang lei Longraid. Ynda dep u sa aiti ia u 
sniang ha ki nongiarap lang ban rah ia u ha khmat ka duwan. 
Nangta u Lyngdoh Raid u shim ia u dieng dung sniang ba 
la lit nep bha na khmat ka duwan. U da nguh da dem, da kyllan 
khaw, kpu, rynsi, um, thik kumba u leh haba u shim ia ka 
wait pom biang bad u ai ha u Shutia Kynto Kurkalang ban 
dung ia u sniang. 

U Shutia Kynto Kurkalang u shim ia u dieng dung sniang 
na u Lyngdoh Raid ha ka juh ka rukom kumba shim wait pom 

blang u Kharkongngor bad ynda u la nguh la dem, u peit ba 
ki nongiarap lang kin pynthiah la u sniang ha ka rukonn kaba 
biang bad ynda ki la ia hat skhem bha, u buh ia u dieng dung 
sniang ha ka tohtit kadiang jong u sniang bad u shon tyngeh 
kynsan thrait bad ki ia bat sah kumta haduh ba u sniang urn 
khih urn kyrthat shuh. 

Ha kane ka sien ruh, marsyn ia shon thrait la u dieng 
dung sniang, ir shong shit biang ka ting Lyngdoh-sad bad ka 
Jympung baroh kawei ka sawa da ka sur pynkyndeh mynsiem 
jong ka mastieh niam ba put ba tern shong shit ki Duhalia nalor 
rynsan. 

Ynda u sniang um khih um kyrthat shuh, ki nongiarap 
ki puid ia u bad ki sei shabar ia u klongsnam bad ki leit ai 
ha u Nongkfiia. U Nongkftia u pdlang ha kti, u duwai u phirat 
bad u buh i'a u halor ka sla kaba don hapdeng duwan. Nangta 
u peit ia ka dak ka shin ba u la pan. Lada u Klongsnam u 
dang khih bad peh tik tik kumba ring mynsiem, kata ka pyni 
ia ka dak kaba bha. 

Hadien kata, ki nongiarap ki sa shim Khyndai Dkhot ban 
biang hapoh ka niam. Ka rukom shim dkhot ka long thik kumba 
ki shim na ka blcing ba khia 'Lei Longraid. Ynda la i’oh baroh 
khjmdai dkhot, ki leit ai ha u Nongknia. U Nongkftia u pdiang 
ia kita ki Kh)mdai dkhot bad u'peit bniah ba kin biang, namar 
lada bakla la poi sha ka mynsaw ne wat ka jingiap. Ynda la 
dep peit bniah, u Nongkftia u sa bat baroh khyndai dkhot ha 
kawei ka kti bad da kawei pat u sot lang shisien sot ia u khaw, 
u kpu, u rynsi, ka um bad u nguh u dem ha u Suit-Ai Longraid 
bad u sa buh lang ia kita halor ki khyndai dkhot bad sa buh 
lang baroh halor ka sla kaba don hapdeng bad u sa suit sa 
shor da u klong ba la thcp jyndep bad pyndap um lypa shwa 
ban sdang ka kAia ka khriam. Ha kane ka sngi ruh vm don 
jingkAia eiei shuh, sa tang ban ia shet ia ka doh bad ia bam 
sngewbha katba ia kot. 

KA SNGI Jew rynghep 


Ha ka Jew Rynghep pat ki pynkhreh sa i'a ka kfiia ban 
nguh Ka u Blei Shyllong Syiem Shyllong ha ka duwan kaba don 
ha kliar jong u Lum Shyllong. Ha kane ka jingkftia ki ju 
pyndonkam da u syiar ryngkuh uba saw tiem bad u blang 
sabob ('langsohmoh) uba lieh sada. 

Ki kflia Blei Shyllong Syiem Shyllong ha u Blei Trai 
Kynrad, Uba long U Nongthaw Nongbuh, Uba long U nong 
shat mynsiem nongbuh mynsiem, ba Un ri Un sumar kyndong, 
Un phira miet step, ioh don u dusmon u siar u kdiap, uba thorn 
da ka bor sympieh da ka snier, ioh don u leh bor u thorn bor, 
ioh wan ka khlam ka ruk. Ki kyrpad kyrpon ruh ba u Blei Trai 
Kynrad Un kyndat Un weng ia ka sniew ka smeh bad Un 
kyrkhu kyrdoh ia ki San kur Khatwei kur, ki longsan mansan 
bad ki khun ki hajar ka Raid ka Hima ba kin biang ka jingkoit 
jingkhiah, ka long kynthei long shynrang, ka khaii ka pateng, 
ka spah ka phew kumba la buh la seng ma U na jrong na tbian. 

Ha ka por step kumba khyndai baje antad, u Nongkfyia 
u shim ia baroh ki jingdonkam kiba dei na ka bynta ka kAia 
ka khriam. Ka rukom aiti ka Lyngdoh-sad ha u Lyngdoh Raid 
bad na u Lyngdoh Raid ha u NongkAia ka long kumjuh kum 
ha kaba kAia 'Lei Longraid. 

Ynda la biang ki tiar ki tar ba donkam, baroh lang jrup, 
ki San kur Khatwei kur, ki khun ki hajar, ki lok ki jor na jan 
bad na jngai, ki ia mih lang khrui ban leit kiew sha kliar lum 
Shyllong. Ka rukom iaid ka long ban lam khmat da u Lyngdoh 
Raid, bud ki myntri San kur Khatwei kur, bud ki Duhalia bad 
sa ia bud lut u paidbah paidsan kynthei bad shynrang. Mars)m 
sdang mih na iing Lyngdc^-sad, ki Duhalia ki tern ki put khlem 
sangeh. Ka sur ksing ba ki tern ki put dei ka Sing lynti. 

Shwa ba kin mih na iing Lyngdoh-sad, ar ngut ki Nong 
song kwai nongi'arap lang ki sei i’a ka lama saw kaba ki la sieh 
hajan ka rynsan ki Duhalia bad kawei pat kaba ki la sieh ha 
syndah iing Lyngdoh-sad. la kine ki lama saw la rah lang sha 
kliar lum Shyllong. Ha iing Lyngdoh-sad ka sah sa tang kawei 
ka lama ban ap iing-sad. la u blang la tan da u Synteng 
Nongdhar, i’a ki khyndai tylli ki dieng lyngkhot ba pyllon kat 
ka shynriahti bad jrong kumba shi tda, la rah da u Shuti kynto 
Kurkalang bad ia kiwei pat ki tiar ki tar ba donkam na ka bynta 
ka kfiia ka khriam, la kit hi da u Nongkfiia. Ha kane ka jingleit 
kiew sha kliar u Lum Shyllong, ka Lyngdoh-sad kam ju leit, 
ka ap i'a ka iingsad. 

Ka jingiaid lynti kaba da iphuh iphieng bad da i shongshit 
bha. Ka sur jong ka bom ka tangmuri ka sawa dap miar i'a 
ki lum bad ki them ba pyngngad. Ka Iyer ka kaweh ‘ia ki lama 
saw ban pynshad hap sur bad ka bom ka ksing. Ki "seh Khasi 
ba pyngngad hir hir ki sei la ki jingiwbih ban nang ai bor shuh 
shuh bad ki nguh la ki kliar kumban khublei bad kyrkhu 
kyrdoh ban pynpaw ba ki ruh ki ia don bynta lang ban ia 
pyndep la ka niam ka rukom. 

Ynda poi ha wah Pasir, u L)mgdoh Raid u thet kti bad 
nguh Blei. Nangta u klan ia ka wah sha shiliang bad u shong 
hajan u Mawsongkwai. Baroh kat kiba ia leit lang, ki ia shong 
thait ha kane ka jaka ban ia bam kwai ia dih duma. Hangne 
ki Duhalia ruh ki shong thait ka put ka tern. Ynda la ia shong 
thait katto katne por, u Lyngdoh Raid, ki myntri San kur 
Khatwei kur, ki longsan mansan, ki khun ki hajar bad ki lok 
ki jor ki ia noh kwai ha u Mawsongkwai, namar dei ka rukom 
ban da song kwai ban ia pur ia Hr ba don ka niam ia u 'Lei 
Shyllong. Ka rukom noh kwai ka long shiliang u kwai ba khlem 
khrud ne khoh snep bad shi sla u t)mipew khlem tah ne thoh 
shun. 

Ynda la dep noh kwai, u %utia Kynto Kurkalang u kynto 
kynhot ban ¥a kiew noh sha lum Siyllong. Hangta sding biang 
ka tern ka put bad baroh lang ki bteng ia ka jing^id lynti haduh 

ban da poi ha Pun^yiad. Hangne ki sangd\ biang ka put ka 
tern bad ki ia shong thait lang baroh. Ynda la dep ka ia bam 
kwai ka dih duma, u Shutia Kynto Kurkalang u kynto u kynhot 
biang ban sdang noh sa ka tang ka pung da ka iad-um ban 
kynmaw 'ia u Kh)mdai Dkhot hapoh ka niam. Kumta ki thep 
jyndem ha u klong bad p}mdap da ka um. 

Ynda la dep pynbiang, u Shutia Kynto Kurkalang u sei 
khyndai tylli ki dieng pyllon ba jrong kumba shi tda bad pyllon 
kat ka shynriahti bad u buh 'ia ki ha nnadan ter ter na ka mon 
sha ka diang baroh khyndai tylli. Ynda la pynbiang kumne, 
u L)mgskor Sohtun uba long u Nongsiang sla, u shim 'ia u klong 
ba la thep jyndem bad u ong "Kane ho! ka jingkynmaw ka 
jingkyndit ia ki Kh3mdai Dkhot ban bujai ha u 'Lei Shyllong 
Syiem Siyllong," bad u suit da uta u klong ia ka iad-um ha 
kita ki dieng baroh khyndai tylli. Ynda la dep suit ki lum lang 
'ia kita ki dieng baroh khyndai tylli bad ki tynsat ha kyndong 
ka maw lyngknep kaba don hangta ha Pungkyiad. 

Ynda la dep leh kumtei, u Shutia Kynto Kurkalang u kynto 
kynhot bad u mana ia baroh kat kiba ia leit kiew sha lum 
^yllong ba kim bit ban rah sikret, biri, duma, kwai, ne kyiad 
ha duwan lum Shyllong. Nangta ki sa ia bteng biang ka put 
ka tern bad ki ia kiew haduh ban da poi ha kliar u Lum 
Shyllong. 

Ynda la poi ha kliar u Lum Shyllong shwa ban rung hapoh 
duwan ki ju buh noh sharud ia ki duma, sikret, biri, kwai, 
kyiad bad ki law noh i'a ki juti. Marsyn rung hapoh duwan 
ki sieh kawei ka lama ha ka jaka ba put ba tern ki Duhalia 
bad kawei pat hajan ka duwan ba la shna lypa da u maw 
lyngknep ba sawdong. Hangne ki shong thait shipor ar por bad 
pynkhreh ia ki tiar ki tar ba don kam na ka bynta ka khia ka 
khriam. Ynda la biang nadong shadong, u Shutia Kynto 
Kurkalang u kynto kynhot ban sdang noh ia ka khia ka khriam. 
Ka por ba ki ju kflia Blei Shyllong Syiem Shyllong ka ju long 
ha ka por shiteng sngi eiei. 

Ka rukom siang sla, ka riikoin buh khaw, kpu, rynsi, 
klong, ka lung kumjuh kum haba kAia 'Lei Longraid. Ka rukom 
shong u NongkAia bad ki myntri San kur, ki Duhalia ruh ka 
long kumjuh. Ka jingiapher ha ka kflia Blei Shyllong Syiem 
Shyllong ka long ba u NongkAia lem bad ki nongi'arap ki shong 
phai khmat sha sepngi, katba ha baroh kiwei pat ki rukom kAia 
Leh niam Raid ki ju phai khmat sha mihngi. Lait nangta baroh 
ki rukom leh niam ki long kumjuh. 

Ynda la dep pynkhreh ia ka duwan, u NongkAia u lam 
lynti shwa da u syiar. Ka rukom bat la u syiar, ka riti leh niam, 
Vn rukom ot syiar, ka rukom peit i'a u rwieng, u briew u Blei 
bad kiwei kiwei ki jingleh jingkam baroh ki long kumjuh kum 
haba kAia 'Lei Longraid, hynrei ka rukom duwai phirat, ka 
kynih ka phawar ka long kumne. 

Sngap kein ma phi kawei ka mei ka Nongseng 
Kawei ka mei ka nongtap na jrong na tbian 
Sngap keih ko Blei ko Trai Kynrad 
Koba thaw ma phi koba buh ma phi 
Ko shat mynsiem ko buh bynriew 
Sngap keifl ko Blei Shyllong ko Syiem Shyllong 
Kane ho! la ieng ka nguh suba ka dem suba 
Ka kynmaw ka kyndit ha khmat jong phi 
To sngew to sngap ma phi Blei Trai Kynrad 
Ba phin nang ai ma phi ka buit ka bor 
Ban biang ban bit ha ki San kur Khatwei kur 
Ha pdeng ka Raid ka Hitna 
Na Bisei ha Bhoi Lymbong 

Kane ho! ka nam ki-'tup ka nam ki-iaifl ka nam Longsan 

Ba phin l^ng ma phi ka bud kyndong ka sharai kyndong 

Ba phin teng ma phi ka ap miet ka ap step 

Ban biang ka nam khiah krat ka nam khiah stang 

Ban biang ka nam kynthei ka nam shynrang 

Ha ryngkat ki San kur ki Khatwei kur 

Shi-lyngdoh- shi-synfliang 

Ha ryngkat ha pdeng ka Raid ha pdeng ka Hima 

Ban biang ryngkat ha ka khih ha ka kamai 
Ha ka spah ha ka hajar 

Ban biang ryngkat ha ka ksiar thew mm ha ka rupa thaw mm 

Ba Yoh don u nongYuh bor u nong thombor 

Ha pdeng ka Raid ha pdeng ka Hima 

Da u mihngi da u sepngi da u kynriang da u pynYeng 

Ba Yoh wan tur da ka lyoh da ka lyput 

hh wan tur ei da ka khlam da ka mait 

fiiad ma phi weng ma phi ko Blei Shyllong ko Syiem 

Shyllong 

Ban biang ka nam khiah krat ka nam khiah stang 
Ha pdeng ka Raid ha pdeng ka Hima. 

Sngap kyndong keifi sa ma phi 

Ko Rangbinong ko kit ryndang 

Ko bah ryndang ko khraw jutang 

Koba Yoh ka nam Longsan naduh mynnyngkong ka sngi 

Ba dang lung ka pyrthei ba dang jem ka pyrthei 

Ba dang Ya kren ryngkat ki simlari id simlarai 

Ki laiphew mrad Id laiphew mreng 

Ba ka few ba dang kawei ba ka dwar ba dang kawei 

Ba dang long ka few ka dwar ha jrong ha tbian 

Ba dang leit ka lynti ka synghen ' 

Na jrong DiengYei na jrong diengngan ~ 

Da la khyllem u DiengYei diengngan 

La shai ka pyrthei ba tang kawei 

La sah ki bynriew ha jrong ha tbian 

Khyndai la wan tafar ha ka mei 

Ka Nongseng Hynhiew ting Hynftiewskum - 

Hynfliew ling Hynhiewtrep. . 

Na pdeng nangta la him keifi ma phi ko Blei ' 

Sa ka dorbar bah ka dorbar Blei. 

Ha kane ka dorbar la poi hit ki simlari ki simlarai 
Ki laiphew mrad ki laiphew mreng 
La thung ma phi ko Blei Ya ka nam Longsan 
fa ki long bynriew ha kane ka mei ka Nongseng 

La teng keifl ma phi da ka kylli ka bishar 

La ong mano ba nud ban dkut u ryndang ha madan 

Ban urn ka snam ha khyndem ban jamin Xa ki long bynriew 

Ha ka nam khiah krat ha ka nam khiah stang 

Ha ka nam kynthd ha ka nam shynrang 

Haba thoh ki long bynriew Xa ka shithi ka khubor 

Mano ba lah ban dkut u ryndang ha madan 

Ban um ka snam ha khyndew ban wan rah ka shithi ka khubor 

Ha khmat jong Nga. 

Kumta la kylli la bishar 

la ki simlari ki simlarai kiba her kiba par 

Ki ong ngim lah 

La kylli la bishar ta ki shong wah nuid ki shong wah tir 
Ki shong 'wei iong ki shong 'xoei ngir 
Ki ong ngim lah 

la kylli la bishar la ki laiphew mrad ki laiphew mreng 
Baroh kat kiba don Ki ong ngim lah 
La rai keih ki laiphexv mrad ki laipheiv mreng 
Ba kin sah la ka Hang ka bynta bad 
U long bynriew la ka Hang ka bynta. 

Sngap kyndong keifl sa ma phi 

Ko Rangbinong ko kit ryndang 

Ko bah ryndang ko khraw jutang 

Koba wan hiar wan ryngkoh ma phi 

Na jrong na tbian sha kane kawei ka mei ka Nongseng 

Ba wan ryngkoh ma phi na jrong na tbian 

Bn itynnad ma phi Xa u syntiew u skud Id ii phniang 

Ha kane ka wei ka mei ka Nongseng 

Na pdeng nangta phi lap ha ka miet ha ka iong 

Ba shong ba sah ma phi hangtai 

Ha krem lamet ha krem latang 

Da wan ma phi na krem lamet na krem latang 
Wan kit ryndang xoan bah ryndang ma phi 
Ha pdeng ka lyngkhiut ha pdeng ka lymboit 
La ong ma phi ban wan 
Ha khmat ka dorbar bah dorbar Blei jong phi 

Ngam nud wan ha pdeng ka lyngkhuit ka lymboit 
Da wan i'a diang keifl m phi 
h katai kawei ka 'lien hok ka 'lien Blei 

Phi loh ka sopti kaba biang ka jain kup kaba biang 

U thoh nuid tiba biang u thoh Ur uba biang 

U symphiah uba biang u syntai uba biang 

Phi ong keifl ma phi ba ngan ap miet ap step m nga 

Tang ban biang u khaw shikham mynmiet 

LI khaw shikham mynstep. 

Haba la shai phar ha ka khyllie thiah ka jong phi 

Ka khyllie shong ka jong phi, ka kynta ka jong phi 

Ka minit ka jong phi haba la miet ngaifl 

Ka kynta ka jong phi ka minit ka jong phi 

Ba pynshai la ki long bynrieio 

Haba la biang kcin katta, wan babha jylluifl 

Ha khmat u Blei ha khmat u brieio, wan babfut jylluifl 

Ha tyrpsng u Blei ha tyrpeng u brino 

leng keifl ka (a said ma phi 

Ha tyngkong kaba shit ha tyngkong kaba shai 

Ha jrong ha tbian ha ka khet ka mynshor 

Hangne ruh u Nongpom biang u ot shwa la u syiar bad 
ki peit i'a ki dak ki shin kumba ki kftia ha duwan Lyngdoh- 
sad ha Mawnarian. Nangta u Nongkftia u bteng ia ka kynih 
ka phawar shwa ban pom "ia u biang da kum kine ki kyntien:- 


Ngi buh ngi bujai i'a phi 
Ko Blei Shyllong Syiem Shyllong 
Ha ka sing ka duwai 

Ba phin nang bud kyndong sharai kyndong 

Ha ka nam khiah krat ha ka nam khiah stang 

Ha pdeng u San kur u Khatwei kur 

Shi Lyngdoh shi synfliang 

Na Bisei ha Bhoi Lymbong katba ki don 

Ban biang ruh ha ka synshar ka khadar 

Ha pdeng ki khun ki hajar 

Ba pMn teng ma phi ka sharai kyndong 

Ka op miet ka ap step 
Ba foh don u thorn bor u fuh bor 
U kj/nriang u pynteng u mihngi u sepngi 
U khartieh u khatfong 

Ba phin \eng Mil ma phi 

Ka Ui tur ka ta leh ka M ka da 

Xa Id khun ki hajar ka Raid ka Hima 

U San kur Khatwei kur 

Na Bisei ha Bhoi Lymbong 

Ban I'eng ruh ma phi ha ka kynshew 

la u synniang ba rit synHiang ba heh 

Ban biang ban bit ka ksiar thew man rupa theiv mon 

Ki khun ki hajar ka Raid ka Hima 

U San kur Khatwei kur 

Ba ngi Xeng ka nguh suba ka dem suba 

Ha kane ka mei nongsing 

Katba ki don pyllum 

Katta keifl, wan ba bha jyUuin ha u tor 

Ha kliar jong u tor. 

Ynda la dep ka kynih ka phawar, u NongkiMa u jyllud 
khaw, kpu, rynsi bad ka um kumba dei ka rukom. Ka rukom 
aiti i'a u biang, ka rukom aiti i'a ka wait pom biang, ka rukom 
pom ia u biang, ka rukom pynjaw snam i’a ka duwan, ka rukom 
put rukom tern ki Duhalia, ka rukom peit 'la ki dak ki shin, 
ka rukom shim dkhot bad kiwei ki riti leh niam ki long thik 
kum haba khia 'lei Longraid. Hynrei don ka bor ma'ian aiu 
re ha kane ka kflia Blei Shyllong Syiem Shyllong bad kata ka 
long hamar ba dkut ka ryndang jong u biang bad hap ka khlieh 
ha madan, u Nongpom biang u mastieh shong shit ha ka sur 
mastieh niam ba put ba tern 'ia shad khyrwait met ki Duhalia. 
Baroh kat kiba ia don ki risa ki kynkiw shong shit da ka 
jingkmen kaba u thylliej briew um lah ban batai. Ki rang khatar 
bor ha la ka maih ba i dap shynrang, la u symphiah bad ki 
waitlam ba jrong ki shad mastieh ba la pdiang hun u Blei 
Shyllong Syiem Shyllong ia ka nguh ka dem sngur mynsiem 
jong ki trai Raid trai Hima. 

la ka khlieh jong u blang uba ki kAia Blei Shyllong Syiem 
Shyllong kim ju bam kumba ki leh la ki khlieh jong ki blang 
ba ki knia ha ki bynta bapi.er bapher ka Leh niam Raid, hynrei 
ki ieh noh halor ka duwan. Ka rukom ba ki buh Ya ka khlieh 
halor duwan ka long ha kata ka rukom ba ka khmut blang ka 
phai shaphang shatei lam sepngi. 

Ynda la dep ka noh dkhot dep ka suit ka shor, ki 
nongiarap ki shet ia ka Ja Khiah Krat. Ka rukom shet la kane 
ka ja ka long ba ki shet syrwa khlem mluh ia ka doh blang 
bad ki thep lang bad u khaw. Lait nangta ym bit ber ne khleh 
eiei. ynda la ih, ia ka Ja Khiah Krat khlieh khiew la taw shwa 
da u Lyngdoh Raid bad ki myntri San kur Khatwei kiir. Hadien 
kata, ki sa theh halor shylliah bad la sam la ki khun ki hajar 
ban ia taw katba ia kot lang, khnang ban la koit ia khiah krat 
khiah stang, ryngkat. 

Ynda la dep ia bam ia ka Ja Khiah Krat, ki lum ki lang 
ia ki tiar ki tar bad khreh ban leit phai noh sha Mawnarian. 
Ia ka lama saw ba sieh hajan ki Duhalia ki sei noh ban rah 
sha Mawnarian, hynrei ia kaba ki sieh hajan duwan ki ieh noh 
hangto. Shwa ban leit phai, ki Duhalia ki put ki tern biang ia 
ka sur mastieh niam bad baroh lang ki shad pyllun lai sien 
lai wat ia ka duwan ryngkat ka risa ka kynhoi kynkiw shar 
shi shar. Ha ka sien kaba lai ynda poi ha lynti ban mih, ki 
shad kynran da dien haduh ban da kyllep bym iohi shuh ia 
ka duwan bad ki sa phai khmat bad ia leit phai sha Mawnarian. 

Ha lynti katba ki dang leit phai, ki Duhalia ki lai put iai 
tern khlem sangeh da ka sur sing lynti bad u paidbah u shad 
u risa, u kynhoi u kynkiw shar shi shar ba shlei ka mynsiem 
da ka jingkmen ba palat liam ba la pyndep ia ka niam ka rukom. 
Ynda poi ha wah Pasir, u Lyngdoh Raid, ki myntri San kur 
Khiatwei kur bad kiwei kat kiba mon sngewbha ki bta la ka 
khmat bad ki sait kti sait kjat. Nangta ki sa leit phai noh sha 
ting Lyngdoh-sad Mawnarian ha ryngkat ka put ka tern shaid 
shi shaid. 

KA SNGI fEW SHYLLONG. PAMTIAH 
BAD UMNI. 


Ha kine ki lai sngi, ki pynlong ka shad kynthei shad 
shynrang ha ka lympung shad Mawnarian kaba don ha khmat 
ling L)aigdoh-sad. Ki Duhalia ki put ki tern nalor ka rynsan. 
Ha syndah ka rynsan, ki sieh iia ka lama saw. Ki sur ksing ba 
ki ju shad ka long ka Dum dum, ka Nalai, ka Shad wait bad 
ka Mastieh. Ka riam ka beit jong ki nong shad kynthei bad 
shynrang ka long kum ha ka shad Weiking ha Shillong. 

Ki sur ksing, ka bom, ka k3mshaw ki sawa ban kyrsiew 
ia ki lum bad ki them ba pyngngad, iia ki phud um phud wah 
ba shngiam ban i'a wan noh kjat kloi noh ha lympung shad. 
Ka Syiem Iyer ha la ka bhah, ka kit ka rung, ka kynting ka 
pynhiar ia ki sur ba bang ka 'tangmuri,, ban pynkyndeh ia ki 
dohnud ba lung jong ki theisotti bad ka mynsiem rangiawmon 
ki khatar bor ban ia beh dar dar sha lympung shad Mawnarian. 

Ka Lympung shad Mawnarian ka jngai na ka huri hura, 
ka kaw kaw daw daw jong ka juk iapan — ka juk tynneng 
nongwei. Hangne kynjai ha ka jingbeh ki'er pyngngad halor 
ki lum bad ki them ba jymgam ngin iohi ia ki theisotti-sotti 
te sottibad, ha la ki riam ki beit ba iphuh iphieng bad la ki 
pansngiat ksiar pansngiat rupa ha khlieh, ba ki ia shad kyrsih 
kjat hun mynsiem khlem jingsheptieng. Shi sur ka jingim, ka 
jingim u kur u kha ba dap khaw ser ba dap khaw mon. Shi 
sur ka niam ka rukom, ba nguh suba ba dem suba. Shi Lyngdoh 
shi synniang, shi tylli kawei ka jaitbynriew — ka jaitbynriew 
u HynAiewtrep u HyruViewskum. Ka riam ka beit ki theisotti 
ha lympung shad, ki sakhi ba ki kup ki phong shi rynieng ka 
longbriew da ka hok ka sot. Ki rang khatar bor pat bad la ki 
waitlam ki mastieh khalalek khalalek arliang sorti. Shiliang ban 

da lade, ka kur ka jait, shiliang pat ban da la ka Raid ka Hima. 

Ki Duhalia ki put ki tem bad iai put 'iai tern, ki nongshad 
ruh ki shad bad iai shad baroh Iai sngi lynter. Ka thait ka jrem 
kam don ha ki,namar ki shympriahti ba lung ka Syiem Iyer 
ka iai syrpud syrpai ia ki, ka Mei ramew Syiem ramew ka iai 
bah iai kit ia ki bad ka um ksiar um rupa ka iai pynjah sliang 
ia ki. Wat ka Syiem sngi kam ju kwah sep khlem doh ieit ia 
ki. Katno ka itynnad. Katno ka phuh ka phieng, katno ka 
ishongkun don Blei. Shisha ym don bneng ka ban palat ban 
ia kaba pyndep hok la ka niam ka rukom, ki riti ki dustur 
kumba la ai bad pynkham ti da u Blei Trai Kynrad Na jrong 
Na tbian. 

Ha ka sngi Umni ki pynkut ia ka shad ka kmen da ka 
Nguh Lyngdoh. Kata ynda ia jan sep sngi ki myntri San kur 
Khatwei kur r3mgkat ki khun ki hajar ki wan bad ia lum iang 
ha khmat ka iing Lyngdoh-sad. U Lyngdoh Raid u shong ha 
khmat ka iingsad bad ka Lyngdoh-sad ka shong sha ka Hang 
ka diang jong u Lyngdoh Raid. Baroh ar ngut ki shong phai 
khmat sha mihngi. 

Ynda la ia poi lut baroh ha khmat u Lyngdoh Raid, u 
Nongkflia na ka kur Nongkhlaw Rngi u nguh Lyngdoh bad 
u ong:- 

Kane keifl, ngi i'eng ka nguh ngi i'eng ka dem 
Ban biang ha ka nam khiah krat 
Ban biang ha ka nam khiah stang 
Ki San kur Khatwei kur 
Shi Lyngdoh shi synniang. 

Ha khmat jong phi ka 'Lei Longraid 

Ha khmat jong phi u Suit-fli Longraid 

Ha khmat jong phi u 'Lei Shyllong Syiem Shyllong. 

Ynda la dep nguh da kitei ki k3mtien, u Lyngdoh Raid 
u khublei u kyrkhu kyrdoh ia baroh ban ia khiah krat khiah 
stang ryngkat. Ha dien kata, baroh ki myntri San kur Khatwei 

kur ki 'ia rung lang hapoh i'ing Lyngdoh-sad ban i'a kheif) sbai. 

Kumta ka bynta ba nyngkong jong ka Leh niam Raid ha 
Mawnarian bad lum Shyllong ka kut ka wai da ka jingkyrkhu 
u Blei Trai Kynrad ha pdeng ka jingkoit jingkhiah, ha pdeng 
ka sngewbha sngewmiat, ka phuh ka phieng, ka long kynthei 
long sh3mrang, ba dap ba biang ka Raid ka Hima, ba eh ka 
mgiew ka bishi bad ki San kur FGiatwei kur ki pynkhreh ban 
pyndep sa ka bynta ba ar jong ka Leh niam Raid ha lewduh 
Shillong. 

KA BYNTA BA AR KA LEH NIAM RAID 
MYLLIEM 


Ka bynta ba ar jong ka leh niam Raid Myiliem, dei ka 
leh niam ha lewduh Shillong. Kumba ngi la iohi sha khmat, 
ki pynlong ia ka leh niam lewduh ha u 'nai Thah thoh ('nai 
saw kba) shwa ka tlang. Kane ka neh tang shi sngi bad ki 
pynlong ia ka ha ka sngi lew Rynghep. Ka jingbatai lyngkot 
ka long kumne;- 

Ka jaka leh niam ba ha khlieh lewduh ka don ki Mawbynna 
kynthup ia ki maw shynrang maw kynthei/ ka maw rynsan ki 
Duhalia, ka iing Lyngdoh-sad, ka duwan ba la kynton da ka 
khyndew ha khmat ne phyllaw ka iing Lyngdoh-sad bad kiwei 
ki jnit ki jnat ba pynphuh pynphieng ia ka niam ka rukom. 

Shwa ka sngi leh niam, u Lyngdoh Raid, ki Myntri San 
kur Khatwei kur ki pynkhreh lypa baroh ki jingdonkam, thik 
kumba ki la pynkhreh ha ka leh niam ha ka duwan ka iing 
Lyngdoh-sad ha Mawnarian. Ka rukom knia, ki riti leh niam, 
bad ki kam jong u Lyngdoh Raid, ka Lyngdoh-sad, u Lyngskor 
Sohtun-Nongsiang sla, u Myntri Nongkhlaw-Nongkhia, u Myntri 
Shutia Kynto Kurkalang, u Myntri Kharkongngor-Nongpom 
blang, u Synteng Nongdhar-Nongbat blang, ki Nongsong kwai 
nongiarap lang na ka kur Synteng Umwi, Kharmon, Kharrubon, 
Kharmawphlang, Mylliem Umlong, Kharlang, Lyngstieh, War 
Nongjri, War Tynghah bad Kharlukhi ka long kumjuh kum ha 
ka leh niam ha Mawnarian. 

Ha ka step lew Rynghep, kaba dei ka sngi leh niam, baroh 
ki Myntri San kur Khatwei kur, ki longsan mansan, ki khun 
ki hajar lem bad ki lok ki jor kiba ieit kiba thoifk ki ia ium 
lang khrui ha khlieh lewduh ban pyndep ia ka leh niam 

lewduh. Ynda dap kumba phra baje eiei mynstep bad la biang 
ka jingpyiikhreh pynkhrum, u Shutia Kynto Kurkalang u kynto 
kynhot ban sdang noh ia ka kam. Kumta lai ngut na ki Nong 
song kwai nongiarap lang ki sieh i'a ki lama saw, kawei sha 
ka Hang ka mon jong ka iing Lyngdoh-sad, kawei pat sha ka 
Hang kadiang bad ia kawei pat ki leit sieh hajan ka maw Eyrisan 
ki Duhalia. 

Nangta u Myntri Synteng Nongdhar u leit shim na iing 
Lyngdoh-sad ia ka biang k}mthei kaba Heh bad leit teh ia ka 
ha u Maw teh biang uba don ha jan basa khiew ranei, ki Duhalia 
ruh lem bad kito baroh kiba don bynta ha ka leh niam ki leit 
sha la ki jong ki jong ki jaka kat kum ka kam ba ki dei ban 
leh. 


Ka leh niam ba nyngkong eh ba ki ju pyndep dei ka kfiia 
'Lang leioduh, Ka jingmut jong kane ka long ba u Blei un iai 
bud iai ri bad iai sharai kyndong ia ki San kur Khatwei kur, 
ki longsan mansan bad ki khun ki hajar ka Raid ka Hima 
khnang ba kin khiah krat khiah stang, ban biang ka khaii ka 
pateng, ka die ka thied, u khaw dap ser dap rnon, ka jaih kup 
jaift phong, ka spah ka hajar, ban nang pahuh ka lum ka 
kynshew ka longbriew mawbriew. 

Ha ka leh niam 'Lang lewduh, ki ju lam lynti shwa da 
u syiar shynrang uba saw tiem bad sa pynbud da u biang 
shynrang uba Heh. Ka rukom shim, rukom aiti na iing Lyngdoh- 
sad ia ki jingdonkam ha ka kfiia ka khriam, ka rukom pynkhreh 
ia ka duwan, ka rukom shong ki nong leh niam, ka rukom siang 
sla, ka rukom ot syiar bad pom biang, ka rukom put rukom 
tern ki Duhalia, ka rukom peit ia ki dak ki shin, ka rukom shim 
ia ki Khyndai Dkhot, ka suit ka shor bad baroh ki jingleh 
jingkam, ki long kum ha ka leh niam ha Mawnarian, hynrei 
ka rukom duwai phirat bad ka kynih ka phawar ka long da 
kum kine ki kyntien:- 

Knne ho! la ieng ka kynmaw ka kyndit 

Ka ngtih suba ka dem suba 

Ha ka lew ha ka dwar 

Ka mm sawti ka rum sawjat 

Ha khmat jong phi u 'lang lew u lang divar 

Ba phin mng Xeng ma phi 

Ka bud kyndong ka sharai kyndong 

Ban biang ka mm khiah krat ka nam khiah stang 

Ha ryngkat Id San kur ki Khatwei kur 

Ha ryngkat Shi-Lyngdoh shi-Synhiang 

Ban biang ryngkat ka nam khiah krat ka mm khiah stang 

Ha ryngkat ka Raid ka Hima 

Nang kyntun tm phi 

Ha ryngkat u khaw dap ser u khaw dap mon 

Ha ryngkat ka jaifl thup ka jaitt kuli 

Ha ryngkat ka shini ka mithai 

Ha ryngkat kaba ki don ha ka die ka third 

Ha ka khati ka pateng 

Ba kin biang ki khun ki hajar 

Ha ka sftah ka hajar 

Ha ka ksiar thexo mon ha ka rupa thew mon 
Nanglum nang kynsheio ma phi 
Ha ka khati ka pateng 
Ha ka spah ka hajar 

Nangta nang lum nang kynshew rtih tm phi 
Ha u synfliang barit u synftiang baheh 
Ban biang ka nguh suba ka dem suba 
Mian pa mian thop pa thop. 

Katta keih ko ko Rangbinong ko kit ryndang 

Ko bah ryndang ko khraw jutang 

Katta wan babha jylluift 

Ha khmat u Blei ha khmat u briew 

lylluifi da ka dur babha 

Haba ym biang i'eng ka thung teng ka thoh 

Ha khmat u Blei ha khmat u briew 

Ynda la dep kynih phawar, ki sa ot pyndkut ia ka ryndang 
jong u syiar bad ki sa peit ia ki dak ki shin katkum ka jingi'apan. 

Ynda la dep kftia ia u syiar, u NongkAia u bat sa i*a u blang 
bad u kynih phawar sa da kum kine ki kyntien:- 

Sa phi ka mm sawti ka mm sawjat 

Ka mm ki-tup ka mm ki-rain ka mm longsan 

La bujai ryngkat ha khmat jong phi 

Katta kein dkut u ryndang ha madan 

Urn ka snam ha kyndew, leng ka U said ka Xa thew 

Ha khmat u thaw ryngkat u buh ryngkat 

Ha khmat u Blei Trai Kynrad Nongthaw Nongbuh 

Katta kein. Haba la biang katta 

Wan ba bha jylluin ha u tor ha kliar 

Haba ym biang, teng ka thoh saw 

leng ka thoh shin, leng ka bam saw 

leng ka bam shin ban shat ma ngi u bynriew 

Em ho! loh phi ong ba ngi tim sang ngi niew sang 

Em. Wan ba bha jylluin ha kliar 

Ban shai im ngi u bynriew. 

Ynda dep ka kynih ka phawar, u Nongknia u sa jyllud 
khaw, kpu, rynsi bad ka urn kumba leh haba kAia 'Lei Longraid. 
Ka rukom aiti ia u blang ha u Synteng Nongdhar, ka rukom 
shim rukom aiti ia ka wait pom blang, ka rukom pom ia u 
blang, ka rukom put rukom tern ki Duhalia, ka rukom shim 
ia u Khyndai dkhot, ka suit ka shor bad kiwei ki riti leh niam 
ki long kumjuh kumba ki leh haba kAia 'Lei Longraid. 

Ynda la dep ka noh dkhot ka suit ka shor ba dei ia u 
'Lang lewduh, ki sdang pat sa ka leh niam ia Ka Synshar Bishar, 
khnang ban biang ka synshar ka bishar hapoh ka Kaid ka Hima, 
ioh don ba thorn bor leh bor na mihngi sepngi, na shatei shathie 
bad ki kyrpad kyrpon ia ka Blei Synshar Bishar ba kan ia leh 
ia tur na ka bynta ka Raid ka Hima. Ha kaba ia dei bad ka 
leh niam Ka Synshar Bishar, Ki ju pyndonkam da u syiar 
shynrang uba saw tiem ban lam lynti, bad pynbud sa da u blang 
shynrang uba lieh. Ki kyntien kiba u NongkAia u kynih phawar 
ki long kumne:- 

Kane ho! ngi Vmg ka nguh suba ka dem suba 
Bam biang ha ka synshar ha ka bishar 
Ha ka Raid ka Hima 

leng ma phi ka bud kyndong ka shnrai kyndong 

Ha pdeng ka Raid ha pdeng ka Hima 

Ba i'oh don u luh bor u thorn bor 

Na pdeng u mihngi u sepngi 

Na pdeng u kynriang na pdeng u pynieng 

Ha pdeng ka Raid ha pdeng ka Hima 

Ap miet ap sngi ma phi 

hleh U tur ma phi 

Ha pdeng ka Raid ha pdeng ka Hima 

Ban biang ka synshar ban biang ka bishar 

Katta keifl, wan ba bha jylluifl ba khmai u tor 

Ha khmat u kliar jylluifi ha ka dur ba bha 

Haba ym biang, i'eng ka thoh saw ka thoh shin 

teng ka bam sau> ka bam shin 

loh phi ong nga tim sang nga fliav sang 

Em ho! vmn ba bha jylluift ha kiiar. 

Ha dien ka duwai ka phirat, ka kynih ka phawar, baroh 
ki rid leh niam ki long thik kumba leh i'a u Lang lewduh. 

Ynda la dep ka leh niam ba ia dei bad Ka Synshar Bishar, 
ki bteng sa ka leh niam ba ia dei bad U Suit-fti Longraid, ban 
pynsngew pynsngap ia ki Nibah Nisan kiba long ki nong seng 
ia ka Raid ka Hima i'oh don u kharlieh u khariong, u mihngi 
u sepngi, u shatei u shathie, uba thmu ban thorn da ka bor 
sympieh da ka snier ha pdeng ka iew ha pdeng ka dwar. Kumta 
ki kyrpad kyrptin ia ki kumba ki don ka wait ka sfieh, u khnam 
ka ryntieh, u siej dung u siej piah mynba ki seng ia ka Raid 
ka Hima, mynta ruh da ki juh ki tiar kin iada ia u pud u sam 
ka Raid ka Hima. 

Ka leh niam ba ia dei bad u Suit-fii Longraid ha lewduh 
Shillong, ka long da u sniang shynrang ba iong synia, kumjuh 
kum ha ka leh niam Suit-fti Longraid ha Mawnarian. Ki kyntien 
duwai phirat ruh kim da ia pher than, wat la katta khnang 

ban kham ia shai ha ka leh niam Suit-fli Longraid iewduh, u 
Nongkhia u pyndonkam da kum kine ki kyntien:- 

Kane ho! sa ha khmat jong phi 

U Suit-fli Longraid 

Ngi i'eng ka ngtih suba ka dent suba 

Ha khmat jong phi u Suit-fli Longraid 

Ka nam sawti ka natn sawjat 

Ka nam ki-tup ka nam ki-taifl 

Ba phin teng ma phi 

Ba ioh don u iuh bor u thombor 

Ha pdeng ka tav ha pdeng ka dinar 

Ha pdeng ka Raid ha pdeng ka Hima 

Phi koba ap ia u pud la u sam 

hh don uba i'uh bor wh don uba thorn bor 

Da u mihngi da u scpngi 

Da H kynriang da u pynXeng 

Da u kharlieh da u khationg 

teng ma phi koba don 
La ka ryntieh ksiar la u 'nam ksiar 
La ka wait ksiar ka wait rupa 
leng ma phi koba don la u siej dung 
La u siej piah 

Katla kein. Haba la biang katta 

Wan ba bha jylluifl 

kng ka la kren leng ka ia khantf 

Ha II klong, da ap ia ka nia ka jutang 

Ha ban da biang ma ngi ii bynriew 

Hangne ruh, ynda la dep ka kynih ka phawar ka duwai 
ka phirat, ka rukom aiti ia u sniang, ka rukom shim riikom 
aiti la u dieng dung sniang, ka rukom dung la u sniang, ka 
rukom put rukom tern ki Duhaiia, ka rukom shim ia ki Khyndai 
dkhot, ka suit ka shor bad kiwei ki riti leh niam ki long thik 
kumba ki leh ha ka khia Suit-fti Longraid ha Mawnarian. 

Ynda la dep shim la ki Khyndai Dkhot bad dep suit dep 
shor, ki sa khreh ban leit hiar sha basa tympew na ka bynta 
ka leh niam ba ia dei bad ka 'Lei lew 'Lei Dwar. Kane ka long 
ha ka por shiteng sngi. Ki leh niam ha ka Blei lew Blei Dwar, 
namar dei u Blei Frai Kynrad hi Uba la buh la seng ban don 
ka lew ka dwar, ka 'Lei lew 'Lei Dwar. Dei na kata ka tiaw 
ba ki sa ioh ka nongrim ban kyrpad kyrpon ia ka 'Lei iew 'Lei 
dwar, ba kan bud kan sharai, khnang ban khiah krat kliiah 
stang u San kur Khatwei kur Shi-Synniang Shi-Lyngdoh, u 
khun u hajar ka Raid ka Hirna, ban biang ka die ka thied, 
ka khaii ka pateng, u khaw dap ser u khaw dap mon, ka jaih 
ka nep bad ka lum ka kynshew. 

Ynda la biang ka por, u Shutia Kynto Kurkalang, u kynto 
kynhot ban ia hiar noh siia basa tympew bad ar ngut ki Nong 
song kwai nongiarap lang ki phut ia ki lama saw na ka lynsan 
ki Duhalia bad ia kiwei pat na khap iing ka Lyngdoh-sad. Ki 
rah ia kine ki lama sha jrong bad ki khreh ban hiar sha basa 
tympew. 

Kiwei pat ki jingdonkam na ka bynta ka khia ka khriani 
la shim bad aiti na iing Lyngdoh-sad ha ka juh ka rukom kurn 
haba ki shim na iing Lyngdoh-sad Mawnarian, mynba ki leit 
sha Lum Shyllong. Ka rukom laid bad ka put ka tern ki Duhalia 
ruh ka long hi kumjuh. Kaba ia pher khyndiat ka long ba la 
ka biang kim pynmih shuh na iing Lyngdoh-sad kum haba ki 
leit ban kfiia ha u Blei Shyllong Syiem Shyllong, hynrei u 
Synteng Nongdhar u leit shim ia ka na u Maw teh biang, namar 
u la dep teh lypa mynstep ha shwa ban sdang ka leh mam 
'Lang iewduh. Ynda la biang nadong shadong ki la mih bad 
hiar lang jrup sha basa tympew ha ryngkat ka ksing ka lama, 
ka put ka tern kaba pynlyngngoh ia ki nong shong iew nong 
wan iew ki bym pat ju iohi ne bna ia kum kane ka leh niam 
ba phuh ba phieng jong ka Raid Myliem. 

Ynda la ia poi ha basa tympew, ki sieh kawei ka lama 
saw ha jan ka duwan kAia bad ia kawei pat ki sieh hajan ka 

jaka ba don ki Duhalia bad ynda la dep pynbiang ia ki 
jingdonkam, u Shutia Kynto Kurkalang u kynto kynhot ban 
sdang noh sa ia ka Jeh niatn ba ia del bad ka 'Lei iew 'Lei 
dwar. 

Hangne ruh ka rukum shong ki nung leh niam, ka rukom 
pynkhreh ia ka duwan, ka rukom siang sla, ka rukom pynieng 
ia u klong, ka rukom ot syiar, rukom pom blang, ka rukom 
put rukom tern ki Duhalia, ka rukum peit ia ki dak ki shin,ka 
rukom shim ia u Khyndai Dkhot, ka suit ka shor bad kiwei 
kiwei ki riti leh niam ki long hi kumjuh kum haba leh niam 
'Lang iewduh, tangba ha ka leh niam ba ia dei bad ka 'Lei 
lew 'Lei Dwar, ki ju lam lynti shwa da kawei ka syiar kynthei 
kaba saw bad sa pynbud sa da kawei ka blang kynthei kaba 
lieh. Ki k}mtien duwai phirat kiba u NongkAia u kynih u 
phawar ha ka 'Lei lew 'Lei Dwar ki long kumne:- 

Sngap ko Blei ko Trai Kynrad 

Koba seng ma phi koba tup ma phi 

fa kawei ka mei ka Nongseng 

Kawei ka mei ka nongtap 

Koba la huh la seng lypa ma phi 

fa ka Blei lew ka Blei dwar 

Kane ho! la leng ka nguh suba ka dein suba 

Ha khmat jong phi ka Blei few ka Blei dwar 

Ba phin teng ka bud kyndong ka sharai kyndong 

Ban hiang ka nam khiah krat ka mm khih stang 

Ha ryngkat ki San kur Khatwei kur 

Shi-lyngdoh- shi-synfiiang 

Ban biang ha ka die ban biang ha ka thied 

Ban biang ka khaXi ban biang ka pateng 

Ban mng heh ka few ban nang heh ka dwar 

Ha pdeng ka Blei few ha pdeng ka Blei dwar 

Ha pdeng ka Raid ha pdeng ka Hima 

Nang lum ma phi mng kynshew ma phi 

Nang kyntun ma phi mng barol ma phi 

Ban biang u khaw dap mon u khaw dap ser 

Ban biang ka jain thup ka jaitt kuli 

Ban biang ka shini ka mithai 

Ha ryngkat ka khih ka kainai ka khali ka pateng 

Katba ki don ha ka lew ha ka dwar 

Katta kein la biang jylluin wan ba bha jylluin 

Ha khmat u Blei ha khmat n briew 

Katta keifl wan ba bha jylluifl 

Phi ka nam sawti ka nam sawjat 

Ka nam ki-tup ka nam ki-'iain ka nam longsan 

Ha u tor jylluin da ka jingbha ha kliar 

Ban shai ma ngi u bynriew. 

Ynda la dep noh dkhot dep suit dep shor bad dep ka niam 
ka rukom, ki sdang sa ka shad kynthei shad shynrang kumba 
ki shad ha Mawnarian ha ka sur ksing Dum dum, ka Nalai, 
ka shad wait, ka Mastieh bad pynwai ia ka shad ka kmen da 
kaba ia leit kiew lang khrui sha khlieh lewduh, Ha ba ki leit 
phai sha khlieh lewduh, ki ju sei bad rah lang ia ka lama saw 
kaba la sieh ha jan ka jaka ba don ki Duhalia. la ka lama ba 
la sieh hajan duwan, ki ju ieh noh hangto hi. Haba leit phai, 
ki Duhalia ki ju put ju tern shong shit lynti lynti haduh ban 
da poi ha khmat ka ling Lyngdoh-sad na ka bynta la leh niam 
Nguh Lyngdoh. 

Ynda la poi lang baroh, u Lyngdoh Raid bad ka Lyngdoh- 
sad ki shong ka khmat iing Lyngdoh-sad da kaba phai khmat 
sha mihngi, ka rukom shong ka long kumjuh kum ha ka Nguh 
Lyngdoh ha Mawnarian. Nangta u Myntri Nongkhlaw uba dei 
u NongkAia u nguh Lyngdoh da kaba ong kumne:- 

Kane keifl ngi teng ka nguh 

Ngi iieng ka dem 

Ban biang ha ka nam khiah krat 

Ka nam khiah slang 

Ha ryngkat u San kur u Khatim kur 

Ha ryngkat sM-Lyngdoh SM-Syntliang 

Ha khmat jong pM 


SI 



Ka 'Lei few ka 'Lei Dwar 
Ha khtmt jong phi 
U ffi Longraid u Suit-fli Longraid 
Ha khmat jong phi u Thirni Longraid 


Nangta u Lyngdoh Raid u i'eng bad ai khublei kyliiang 
ia Id baroh ban i'a khiah krat khiah stang ryngkat Hadien kata 
Id sa ia bam ia dih sngewbha ha thanad khlieh lewduh. 

Da kumne keiA para kur para kha, ki lok ki jor bad kiba 
ieit ba thoifi, la pynwai ia ka leh niam lewduh ha pdeng ka 
suk ka saiA, ka khiah krat khiah stang, ka kmen ka sngewbha, 
ba nang thum nang kynthup, nang kit nemg bah u Blei Trai 
Kynrad na jrong na tbian ha ka Hok ka Shikyntien. Mynta u 
briew u la pynkhreh kat kum ka hok Blei bad u Blei un sa 
pynbiang kat kum ka pynkhreh hok ka jong u briew. 

Ka Hima Mylliem ka ia ai ha phi iii ka Hyndai kaba sboh, 
namar kumba ong u myllung Soso Tham "U symbai uba hap 
ha ka jaka maw khlem la ka Hyndai, u shoh sam thiah tang 
shit ka sngi." Ka sah ha nga ha phi, la ngin long ka jaka maw 
rte ngin long ka Hyndai. Ai ba ka sngi kan sei ia ki soh ki 
syntiew, kan pynshai bad ai jingsyaid ia ngi. jar uba pyrshang 
ban tip bad sngew thuh Ha la ka jong ka nongrim, u kup bad phong 
iin lade da ka join syaid kaba pher na kixoei pat ki join. 


KHUBLEI 

£XI5TiNG LAYOi/T : t993 





Donbok T. La loo 

Ka iingwad shitom jong u Uoh Donbok T l.aloo ban lum ban 
tang bad buh noh ha ka jingthoh shaphang ki Maubynna, U 
Shulong bad Kalcwduh ka long ka jingai-ci kaba khraw, ym 
lang la ka Dorbar U Syicm Ka Hima Myllicm hynrci ruh Va ki 
Khun ki Hajar pateng la palcng ba kin kham tip hha Va ka «aifl 
pyrkhal u Mynnor 

L.S. Syicm, 
Syicm of Myllicm, 
Myllicm Syicmship 


IJ Kangbah Donbok I' Laloo da kaba thoh la kanc ka kot na ka 
hynta ba ban latip Icm ka palcng ban wan, ula Ich la ka jong ka 
dciti, 

ban pynbatai shai Va ki longdicn ba kin latip Icm shaphang ka 
jingmut jong ka "Leh Niam ha Mawnanan, ha j,oum Shyllong 
bad ha Yewdiih " 

B. Nishfln Wahlang, 

Secretary. 
Ka IXirhar li Syicm Ka Hima 
Myllicm 


